Dragica je prava umetnica kada treba da uzme pare! Sve afere njene fondacije – Gerila\nGerila > Društvo > Dragica je prava umetnica kada treba da uzme pare! Sve afere njene fondacije\nobjavljeno na Apr. 17, 2018 u 2:34 pm 17/04/2018\nBivši predsednik, međutim, nikada nije propustio priliku da sve glasine „demantuje“, ali na svoj način: optužujući medije, političke protivnike i državne organe za podrivanje njegovog ugleda. Fakta se, ipak, ne mogu demantovati političkim spinom.\nTako je, u decembru 2016. godine, Agencija za borbu protiv korupcije pokrenula postupak u kom je utvrđivano da li je predsednik Tomislav Nikolić povredio zakon kojim se sankcioniše koruptivno postupanje državnih službenika.\nU sklopu tih provera, Fondacija “Dragica Nikolić” bila je prinuđena da Agenciji dostavi spisak donatora i iznose koje su dali.\nNikolić je tada istakao da prema važećem zakonu fondacija njegove supruge nije u obavezi da imena donatora učini javnim.\n– Ako nađe koruptivnu radnju, ako nađe kriminalca da je finansirao Fondaciju, onda mogu slobodno da objave. Ne znam što još da uradimo osim da prekinemo to da radimo, onda nas niko neće pominjati – rekao je tada Nikolić i ustvrdio da provere rada Fondacije predstavljaju napad na predsednika Republike, ali i predsednika Vlade jer sve javne nabavke idu preko Vlade.\nIstrage, međutim, tu nisu prestale. U aprilu 2017. godine dobili smo nezvanične informacije od dobro obaveštenog izvora da su inspektori MUP izvršili predistražne radnje poslovanja Fondacije.\nPROČITAJTE JOŠ: GRAFITI SA OLIVEROVIM LIKOM ŠIROM ZEMLJE, SLINA I VUČIĆ ĆUTE I POSLE TRI MESECA\nU sklopu tih provera navodno je najveća pažnja posvećena poreklu i sudbini novca koji je Fondacija dobila iz Ujedinjenih Arapskih Emirata. Suma je bila značajna: čak milion evra je uplaćeno Fondaciji u dobrotvorne svrhe.\nPredistražne radnje su, inače, pokrenute na osnovu krivične prijave koju je podneo izvođač radova na jednom objektu, koji je prijavio da mu je traženo da deo novca koji mu je uplaćen na račun za adaptaciju objekta u kešu vrati jednom od ljudi koji su bliski porodici Nikolić. MUP i Fondacija su, međutim, negirali da je bilo ikakve istrage.\nPoslednja u nizu u javnosti pominjanih afera vezana je za izgradnju crkve u Bajčetini (na slici iznad), rodnom selu Nikolića.\nTagovibajčetinadragica nikolićfondacijakorupcijanaprednjacipatrijarh irinejpronevera novcasnstoma diplomatoma nikolićtomislav nikolić\nUZEO VIŠE I OD AJE JUNG: Lazar Ristovski dobio od države 84 MILIONA!


Novi čovek na čelu Srpske narodne odbrane - Naši u svetu\nŽarko Laušević promenio imidž, provodi vreme u društvu popularne pevačice (FOTO)\n19/09/20 u 22:00 0\nNina Badrić ugostila je glumca Žarka Lauševića na njenom omiljenom mestu na Jadranu, Hvaru. Naime, Žarko je pre…\n19/09/20 u 19:30 0\nU Austriji je u poslednja 24 sata registrovano 813 nova slučaja zaraze korona virusom, od kojih više od polovine u…\n“Da tog dana, 25. avgusta, nisam bio tamo, umro bih”: Mihajlović…\n19/09/20 u 13:30 0\nUmro bih da mi lekari nisu dozvolili da napravim pauzu tokom lečenja od leukemije i da vodim ekipu protiv Verone na…\n19/09/20 u 10:30 0\nOčekivano, videli smo već isto protiv Klipersa, nakon što je Denver izbacio Jutu u sedam utakmica. U prvom…\n19/09/20 u 07:30 0\nProf. dr Bernd Fabricijus (55) nemački političar pokušava da reši "misteriju" Kosovo.\n18/09/20 u 21:00 0\nAmeričko Ministarstvo trgovine će u nedelju sprovesti izvršnu naredbu o zabrani transfera sadržaja u SAD preko…\n18/09/20 u 18:00 0\nNovak Đoković plasirao se u četvrtfinale Mastersa u Rimu pobedom u dva seta nad Filipom Krajinovićem. Đoković i…\nBez gužve na Batrovcima, putnici kažu da su “s lakoćom prešli granicu”\n18/09/20 u 15:00 0\nNa graničnom prelazu Batrovci na ulazu u Srbiju nema gužve i pored najave da će od danas posle 18 sati svi…\nGrađani Srbije požurili iz Crne Gore, mnogi su zbunjeni: “Zamenili smo karte…\n18/09/20 u 12:00 0\nGrađani Srbije koji su bili u Crnoj Gori ozbiljno su shvatili poziv Kriznog štaba i Vlade Srbije da se vrate u…\n17/09/20 u 22:30 0\nFrancuska će, u borbi protiv korona virusa, uvesti strožije mere u Lionu i Nici, izjavio je danas francuski…\n17/09/20 u 20:00 0\nAleka Kamila i Peđa Stojaković u braku su već 14 godina! Njihovu vezu nije zabeležio nijedan skandal a evo šta kaže…\n17/09/20 u 17:00 0\nNekoliko stotina radnika laboratorija za testiranje na Kovid 19 u Francuskoj obustavilo je danas rad u znak…


Laguna - Bukmarker - „Ukroćena kraljica“ je roman o poslednjoj ženi Henrija VIII - Knjige o kojima se priča\nPoslednji istorijski roman o Tjudorovima koji nam je podarila Filipa Gregori govori o živopisnom odnosu Henrija VIII i Katarine Par.\nKatarina je imala tu „čast“ da bude poslednja Henrijeva supruga i jedina koja će ga nadživeti. Pod uticajem straha i dužnosti da se uda za njega, iako je bila strasno zaljubljena u Tomasa Simora, Katarina uspeva da razvije snažnu vezu sa sve bolesnijim kraljem i njegovo troje dece.\nNaravno da dvorske spletke ne mogu da se izbegnu jer Katarinini neprijatelji (ko drugi do odani crkvenjaci) kuju zavere protiv nje i pokušavaju da potkopaju njen uticaj na kralja, zemlju i crkvu. Pored uloge kraljice Engleske i Irske, Katarina je posvećena reformaciji crkve, a ti stavovi i zapisi dovode do optužbi za jeres koja se kažnjava smrću.\nIako nam istorija govori da je Katarina na kraju izašla kao pobednica, a Filipa Gregori kao i uvek uspeva da na izuzetan način iznese intrige i napetost u životu još jedne inteligentne i snažne junakinje koja se bori za svoj život i zaostavštinu.


Desilo se: Takse na srpske proizvode 100%! - B92\n- Haradinaj: Poveæanje taksi stupaju na snagu - odmah\nI list Koha preneo je da je odluèeno da se takse na proizvode iz centralne Srbije poveæaju za 100 odsto.\nPredsednik Aleksandar Vuèiæ imaæe popodne vanredne sastanke sa ambasadorima Kine, Rusije, EU i èlanica Kvinte, a za kasnije popodne zakazao je i sednicu Saveta za nacionalnu bezbednost, povodom najnovijih mera Prištine.\nKako Tanjug prenosi, Endrit Šalja, ministar trgovine i industrije, predložio je poveæanje takse za 100 odsto, a taj predlog je podržao i premijer privremenih kosovskih institucija Ramuš Haradinaj. Haradinaj je rekao da sporazum CEFTA izmeðu Beograda i Prištine na funkcioniše.\n"Kosovo je dugo ometano kako u transportu, tako i u analizi i u bilo kom drugom instrumentu CEFTA. Stoga podržavam ovaj predlog", rekao je Haradinaj.\nPredsednik Aleksandar Vuèiæ rekao je ranije danas da neæe biti novih podizanja poreza na robu od Prištine. Istakao je da je to teško pitanje, ali da moramo biti spremni i na takvu moguænost.\nVuèiæ je, odgovarajuæi na pitanje da li oèekuje "još neki besmislen potez Prištine" i sledeæe podizanje taksi na robu, naveo da bi pre rekao da nije moguæe da se takve stvari dešavaju, jer to nije potez ni iz prošlog, veæ iz 17 veka.\nTržišni inspektori u južnoj Mitrovici poèeli su jutros navodno da pretresaju prodavnice i da sklanjaju robu iz Srbije na èijoj deklaraciji ne piše "Republika Kosovo". Ministar trgovine, turizma i telekomunikacija Rasim Ljajiæ za TV Prva rekao je da Srbija neæe prihvatiti ovakve ucene iz Prištine i ovu odluku naziva "deèjom ljutnjom".


Prevodi sa švedskog na korejski jezik\nPrevodi sa švedskog na korejski jezik - Audio verzija\nBesplatni online prevod sa švedskog na korejski jezik\nZa online prevod sa švedskog na korejski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nKao nesumnjivo jedina takva institucija našoj zemlji, Prevodilački centar Akademije Oxford će klijentima da ponudi i direktno prevođenje sa švedskog jezika na korejski, budući da u svom timu ima stručnjake za oba jezika i to sa visokim nivoom kvalifikacija.\nA naši prevodioci i sudski tumači uz uslugu usmenog prevoda u navedenoj kombinaciji jezika vrše i obradu različitih materijala pisanim putem. Kod usmenog prevoda je važno da naglasimo da prevodilac i sudski tumač vrše prevod uz pomoć šapata, kao i simultano prevođenje sa švedskog jezika na korejski, ali i konsekutivni prevod. U zavisnosti od potreba konkretnog događaja, možemo da im ponudimo i iznajmljivanje opreme za simultano prevođenje.\nUz ovu uslugu, možemo da izvršimo i obradu svih ostalih sadržaja i to kako književnih dela i različitih vrsta tekstualnih sadržaja, tako i časopisa, udžbenika i novinskih članaka. Sve audio i video materijale takođe obrađujemo kada je to potrebno klijentima, a uz prevod sa švedskog jezika na korejski za serije i filmove, odnosno reklamne poruke, te emisije različite sadržine i mnoge druge slične materijale, omogućujemo im i profesionalno sinhronizovanje, kao i uslugu njihovog titlovanja. Na taj način klijenti dobijaju u optimalnom roku kvalitetno obrađen sadržaj koji mogu da prikazuju kako u bioskopu, tako i na televiziji, odnosno na internetu, radiju i bilo gde drugo.\nIsto tako možemo da im ponudimo i obradu materijala iz oblasti marketinga, odnosno interneta, ali i prevođenje sa švedskog jezika na korejski za bilo koji tip dokumenata i dokumentacija. Sem ličnih dokumenata, prevodilac i sudski tumač obrađuju i sva ona dokumenta koja su vezana za oblast prava i obrazovanja, ali i ona koja se tiču oblasti nauke i sudstva. Naravno, po potrebi prevodimo i poslovnu dokumentaciju, ali i sva ona dokumenta koja čine građevinsku i tehničku, odnosno medicinsku, kao i tendersku dokumentaciju.\nPodrazumeva se da je ovo deo izuzetno obimne ponude dokumenata za koje možemo da uradimo prevod sa švedskog jezika na korejski, ali možemo isto tako i da izvršimo overu zvanično ovlašćenog lica, odnosno sudskog tumača, te ćemo klijentima na taj način da pružimo njihovu kompletnu obradu, jer će u kratkom roku dobiti dokumenta koja mogu da predaju svakoj nadležnoj instituciji ukoliko imaju potrebu za tim.\nA da bi ovaj postupak bio urađen u skladu sa zakonskim pravilima, obaveza klijenata je da nam dostave i originalna dokumenta na uvid. Od njih se očekuje i da potraže sve podatke u osnovnom sudu u u svom gradu u vezi sa overom Apostille, to jest pečatom koga nazivaju i haški za njihova dokumenta. Osim podatka da li je ova vrsta overe obavezna za ona dokumenta za koja klijenti zahtevaju prevođenje sa švedskog jezika na korejski, trebalo bi i da pitaju da li se ovaj pečat stavlja pre nego što prevodilac i sudski tumač pristupe njegovoj obradi ili tek kada oni budu završili svoj posao, jer od toga jedino i zavisi tok obrade konkretnog dokumenta.\nSva dokumenta klijenti mogu da donesu lično u jednu od naših poslovnica ili da ih pošalju preko “Pošte Srbije” i to preporučeno, odnosno mogu da ih dostave na prevod slanjem putem kurirske službe. A mi njima obrađena dokumenta uručujemo lično u prostorijama naše ili možemo da ih pošaljemo preko kurirske službe na adresu koju navedu. Nglašavamo da usluga slanja na adresu podleže dodatnoj naplati, jer nije uračunata u osnovnu cenu obrade. Njeno plaćanje klijent vrši prilikom preuzimanja pošiljke, a cena zavisi od kurirske službe.\nSve ostale sadržaje za koje nije potrebno izvršiti overu, klijenti mogu na prevod i da nam pošalju preko mejla, a isto tako i da ih dobiju po završetku obrade. Kada je u pitanju slanje dokumenata na prevođenje sa švedskog jezika na korejski preko mejla, morate znati da je to jedino dopušteno onda kada je potrebno obraditi ih u kratkom roku, stim što ste obavezni da poštujete pravilo i da posle toga dostavite i originalna dokumenta, ali isključivo na najbrži od svih opisanih načina.\nPrevođenje filozofskih tekstova sa švedskog jezika na korejski\nPopularne, ali i stručne tekstove čija tema se odnosi na oblast filozofije će prevodioci i sudski tumači da obrade u navedenoj kombinaciji jezika i to maksimalno profesionalno, a po izuzetno pristupačnim cenama. Podrazumeva se da isto tako prevodimo i tekstove iz oblasti sociologije i filozofije, ali i one čija tema se odnosi na oblast komunikologije, farmacije, turima i građevinske industrije. Sudski tumač i prevodilac mogu da urade i direktan prevod sa švedskog na korejski jezik za tekstualne sadržaje iz oblasti informacionih tehnologija, farmacije, te ekologije i zaštite životne sredine, ali i ostalih grana društvenih, odnosno prirodnih nauka.\nUsmeno prevođenje sa švedskog na korejski jezik će u skladu sa zahtevima klijenata takođe da izvrše stručnjaci Akademije Oxford. Posebno naglašavamo da će prevodioci i sudski tumači da primene ne samo simučtano, nego i konsekutivno, ali i prevod uz pomoć šapata u pomenutoj kombinaciji, te isključivo od informacija koje dobijemo od klijenata o konkretnom događaju i zavisi koji tip prevoda će tom prilikom da bude primenjen. Kada budemo izrađivali ponudu u ovu uslugu, po potrebi ćemo u nju uvrstiti i iznajmljivanje opreme za simultano prevođenje.\nKlijentima nudimo i redakturu sadržaja, ako nisu zadovoljni prevodima koje su imali prilike da daju nekom pre nas. Napominjemo da ovu uslugu rade profesionalci, to jest korektori i lektori.\nMožemo da uradimo i direktan prevod sa švedskog na korejski jezik za reklamne sadržaje, tako da će prevodilac i sudski tumač, po potrebi da prevedu i brošure i flajere, ali i PR tekstove, reklamne letke i vizit kartice, ali i kataloge i ostale sadržaje koji su vezani za marketing.\nPrevodi programa i aplikacija sa švedskog na korejski jezik\nZainteresovane klijente u bilo kojoj poslovnici Prevodilačkog centra Akademije Oxford očekuje i prevođenje softvera sa švedskog na korejski jezik. A prevodioci i sudski tumači obrađuju u ovoj kombinaciji jezika i ostale sadržaje koji su vezani za segment interneta, kao što su recimo web katalozi, sajtovi ili online prodavnice.\nAko postoji potreba, možemo da uradimo i prevod sa švedskog na korejski jezik za književna dela i časopise svih vrsta, a obrađujemo i članke iz novina, udžbenike i sve ostale sadržaje ovog tipa.\nZainteresovanim klijentim nudimo i kompletno obrađivanje kako video, tako i audio sadržaja svih vrsta. Najpre će sudski tumač i prevodilac da urade prevod sa švedskog na korejski jezik kako za filmove i emisije različitih vrsta (zabavne, dečije, obrazovne, informativne i ostale), tako i za reklamne poruke, ali iserije, a zatim će njihovu obradu da preuzmu oni stručnjaci u našem timu koji mogu da izvrše titlovanje ili sinhronizovanje tako prevedenih materijala.\nPrevod dozvole za boravak sa švedskog jezika na korejski\nAko su vam potrebni prevodi dozvole za bravak sa švedskog na korejski jezik, morate imati na umu da vam Prevodilački centar Akademije Oxford nudi i uslugu overe prevoda, a sa ciljem da se tom dokumentu obezbedi pravna važnost, te da možete da ga koristite kao i apsolutno svaki drugi originalan dokument.\nNa vaš zahtev će sudski tumači i prevodioci da obrade i radnu dozvolu, ali i mnoga druga lična dokumenta, a na prvom mestu pasoš i potvrdu o prebivalištu, te ličnu kartu, vozačku dozvolu i uverenje o državljanstvu, a obrađujemo i krštenicu i venčani list, te umrlicu i ostala lična dokumenta.\nPrevodilac i sudski tumači mogu, takođe da obrade u ovoj kombinaciji jezika i sva pravna akta (ugovori, punomoćja za zastupanje, sertifikati, tekovine Evropske Unije, licence, presude o razvodu braka, sudske žalbe i odluke, rešenja, tužbe i presude i ostalo), kao i dokumenta koja se podnose nadležnim službama kada ima potrebe (saglasnosti svih vrsta, kao i uverenje, potvrde i izjave).\nPo potrebi obrađujemo i poslovnu dokumentaciju, kao i građevinsku, ali i sva dokumenta koja čine dokumentaciju za tendere, odnosno medicinsku, ali i tehničku dokumentaciju. Pored toga, sudski tumači i prevodioci mogu klijentima da ponude i prevod sa švedskog na korejski jezik za sva dokumenta koja se odnose na nauku ili obrazovanje (svedočanstva o završenim razredima osnovnih isrednjih škola, potvrde o redovnom školovanju, rezulatati naučnih istraživanja, prepisi ocena, diplome i dodaci diplomi, nastavni planovi i programi fakulteta i druga dokumenta vezana za pomenute oblasti).


Direktor Gradca: Preparcelacija, izvlašćivanje pa izgradnja ulice - Ozonpress :: internet portal\nTag: Gradac, MZ Park, Vukajlović\nDirektor Javnog preduzeća Gradac Dragan Vukajlović odgovorio je meštanima iz Mesne zajednice Park koji su ukazali na višedecenijski problem nepostojanja puta do njihovih domova. Vukajlović je rekao da će se uskoro krenuti u preparcelaciju zemljišta kako bi se formirale površine za ulicu, izrazivši očekivanje da će potom doći i do brzog dogovora sa vlasnicima parcele oko otkupa istih. On nije želeo da daje rokove do kada će se svi ti poslovi uraditi, ali je obećao da će se deo puta nasuti šljunkom kako deca ne bi gazila blato.\n–To je problem koji postoji više od 40 godina, i on je imovinsko pravne prirode. Imali smo sastanak sa sugrađanima iz tog dela grada kada smo obećali da ćemo pristupiti rešavanju tog problema. U ovom trenutku možemo da izađemo u susret i da naspemo taj deo puta da se ne bi išlo baš po njivi. Da bi se došlo do ulice mora da se uradi urbanistički projekat, preparcelacija i cepanje postojećih parcela kako bi se definisala ulica, da se uđe u proces izvlašćivanja i potom uradi ulica, objasnio je proceduru Vukajlović.\nDirektor Gradca kaže da posao olakšava činjenica da je ovim delom grada prošla voda i kanalizacija. Međutim, nije želeo da daje rokove do kada bi ceo proces izvlaščivanja i izgradnje ulice mogao da traje.\n-Videćemo da li postoje sredstva da uđemo u realizaciju izrade projekta i izvlaščivanja ulice. Svake godine JP Gradac donosi cenu za izvlašćivanje parcela iz privatnog poseda u javnu površinu. Ukoliko postoji dobra volja stranaka koje učestvuju u tome, veoma brzo možemo da dođemo do toga. Ukoliko ne, ide duži pravni put, proglašava se javni interes, i onda dolazi do izvlašćivanja, objašnjava direktor Vukajlović.\nKada je u pitanju izgradnja pešačkog prelaza kod NIS-ove pumpe, direktor Vukajlović kaže da to nije moguće jer se radi o državnom putu IB kategorije koji je veoma frekventan i gde nedaleko od ovog mesta postoje dve raskrsnice koje su regulisane semaforima, i da se ne može praviti nova jer bi to znatno usporilo saobraćaj.\n-Iz bezbednosnih razloga naši sugrađani ne bi smeli da ga pretrčavaju ulicu na tom mestu. Napravili smo semaforsku signalizaciju kod Slobode i Ulice kneza Miloša. Jedino rešenje je izgradnja pasarele, međutim, građani nisu zainteresovani, kaže direktor Gradca, navodeći da će izgradnjom auto-puta kategorija ovog puta verovatno pasti, nakon čega se može pristupiti izgradnji pešačkog prelaza.\nKolega 24/01/2018 u 08:29 Odgovorite\nzeljko damjanovic 24/01/2018 u 08:51 Odgovorite\nuskoro si ti momak u kpz nis\nbogdan 24/01/2018 u 12:28 Odgovorite\nSve sto kaze direktor reko je al neuradi i to je Dragan Vukajlovic opstrukator\ndrago 24/01/2018 u 14:34 Odgovorite\nRec izvlascivanje koriste hrvati a u Srbiji se koristi rec eksproprijacija ili narodski receno otimanje imovine ili u javnom interesu ili za politicko-gradjevinsku mafiju koja vlada i sve vise jaca.Oteto-prokleto!


Mekalister: Vladavina prava i nezavisno pravosuđe zahtevaju odgovarajuće uslove rada\nVi ste ovde:Početna»Vesti»Mekalister: Vladavina prava i nezavisno pravosuđe zahtevaju odgovarajuće uslove rada\nBy Jovan objavljeno\t 25/08/2017 Vesti\nIzvestilac Evropskog parlamenta (EP) za Srbiju i predsedavajući Komiteta za spoljne poslove EP Dejvid Mekalister je drugog dana boravka u Beogradu obišao sa ministarkom pravde Nelom Kuburović i šefom Delagacije EU u Srbiji Semom Fabricijem radove na rekonstrukciji Palate pravde, koje pomaže EU. Tom prilikom je ocenio da dobro funkcionisanje pravosudnog sistema zahteva odgovarajuću infrastrukturu i uslove rada.\n“Ovde imamo konkretnom vidljivost institucija EU u pružanju podrške Srbiji na njenom putu ka punopravnom članstvu i uvek kada dođem u Srbiju želim da vidim ovakve projekte, jer su oni veoma važni za građane”, rekao je Mekalister.\nPrema rečima Mekalistera, sa kojim je na gradilištu bio i šef Delegacije EU u Srbiji Sem Fabrici, za vladavinu prava i nezavisno sudstvo važni su i odlični uslovi rada za sudije i sve zaposlene u pravosuđu.\nKuburović je istakla da je rekonstrukcija Palate pravde najveći infrastrukturni projekat Ministarstva pravde u poslednjih nekoliko godina, kao i da se realizuje uz pomoć kredita Evropske investicione banke i granta dobijenog zahvaljujući Evropskoj komisiji.\nPrema njenim rečima, ovim se ispunjavanju obaveze iz Akcionog plana za poglavlje 23, jer se vladavina prava unapređuje i poboljšanjem uslova rada, modernizacijom zgrada i uvođenjem savremenih tehnologija, čime se skraćuje trajanje sudskih postupaka.\nKuburović je rekla da je završetak radova planiran za 18 meseci i podsetila da su se u Palati pravde nalazili sudovi pred koje dolazi 60 odsto krivičnih predmeta.\nFabrici je istakao da se u rekonstrukciji Palate pravde vidi posvećenost Srbije evropskom putu, navodeći da je Palata pravde važan deo te poruke.\nIzvestilac Evropskog parlamenta za Srbiju Dejvid Mekalister koji je i potpredsednik Evropske narodne partije (EPP), istaknuti funkcioner nemačke Hrišćansko-demokratske unije (CDU) posetio je i Srpsku naprednu stranku (SNS), koja je pridružena članica EPP i razgovarao sa funkcionerima stranke Nеbojšom Stеfanovićеm, Milošеm Vučеvićеm, Nеmanjom Joksimovićеm i Anjom Rović. Kako je saopštila SNS, na sastanku jе bilo rеči o učеšću ove stranke u radu Evropskе narodnе partijе, čija jе SNS pridružеna članica.


Porodični obroci su zdravi za vaše dete | Dečji sajt\nNa osnovu rezultata istraživanje obavljenog u Velikoj Britaniji na 3.000 ispitanika, sastavljena je lista najvećih malih zadovoljstava u životu. Ručak u krugu porodice nalazi se na 11. mestu, dok su se na prethodnim smestili - dobar san posle napornog radnog dana, pronalazak zaboravljene novčanice u džepu, razmenjivanje nežnosti s voljenom osobom u krevetu, smeh do suza, popodnevni odmor, spavanje u sveže opranoj posteljini...\nTokom obroka, deca uživaju u zajedništvu koje podstiče komunikaciju među porodicom, kao i deljenje i zbližavanje. Drugim rečima deca koja jedu zajedno sa porodicom se osećaju srećnijim, a što su srećnija, to su emotivno i psihološki zdravija. Sve to dovodi do toga da najmlađi razviju osećaj sigurnosti i samouverenosti, koji će im pomoći u razvoju, školovanju, karijeri.\nPorodice koje zajedno obeduju više se smeju i uživaju u pričama o proteklom danu, a nema boljeg mesta za smeh od onog u krugu najbližih.\nIstraživanja pokazuju da deca koja redovno obeduju u krugu porodice upola manje pate od stresa, srećnija su i psihološki bolje prilagođena. Zbog toga se, uprkos stresu i manjku vremena, nemojte se odreći zajedničkih obeda. Ova navika je dobra za zdravlje vaše dece, ali podjednako i za stvaranje prisnijih odnosa između članova porodice.\nAko nemate vremena da svakog dana kuvate za svoju porodicu, pozovite „Naninu kuhinjicu“. Na vašu adresu stići će obrok sa predivnim mirisima vašeg detinjstva, a vi ćete imati dovoljno vremena da ukrasite sto i uživate sa svojom decom\nfoto: psiholog.ba, novosti.rs


Kada će biti otvorene državne granice i kada ćemo moći da putujemo u inostranstvo - Dnevnik Juga\nPočetna / DRUŠTVO / Kada će biti otvorene državne granice i kada ćemo moći da putujemo u inostranstvo\nUsled pandemije koronavirusa sve države traže neke vrste potvrda ili dozvola za ulazak u zemlju.\nPrvi potpredsednik Vlade Republike Srbije i ministar spoljnih poslova Ivica Dačić izjavio je danas da naša zemlja može da otvori svoje granice, ali i dodao da nigde ne postoji režim slobodnog prelaska državne granice. Za ulazak u stranu zemlju biće potrebna potvrda ili dozvola.\nPrema njegovim rečima, građani koji žive u malom graničnom pojasu, koji je oko 50 kilometara, a imaju zemljište ili rade na drugoj strani granice, mogu da prelaze bez ograničenja na mere samoizolacije ili izolacije.\nOn je naveo da je do sada samo Mađarska krenula u primenu tih mera, i dodao da je dogovor sa Bugarskom u toku i da očekuje da bi narednih dana moglo da se počne sa primenom.\nSa Bosnom i Hercegovinom je išlo teško, a očekivali smo da će biti lakše, budući da veliki broj ljudi to očekuje i sa srpske i sa bosanske strane, rekao je Dačić.\nPrethodni Sutra isplata prvog minimalca za više od milion radnika\nSledeći U okrugu od početka epidemije obolela 381 osoba, preminulo 8 ljudi – U „Yuri“ za nedelju dana 16 novih slučajeva, naložene hitne mere


NaslovnaOprema za javne službeSistemi za administriranje redova\nKao svetski poznat ekspert u organizovanju redova čekanja, QMatic sarađuje kao posvećen i aktivan partner sa organizacijama i njihovim klijentima, nudeći efikasna, inovativna rešenja koja pospešuju povezanost sa klijentom, unapređujući njihovo poslovanje i usluge, optimizirajući redove čekanja.\nSa preko 25 godina iskustva, QMatic je danas vodeći ekspert u donošenju efektivniih rešenja u organizovanju redova čekanja sa finansijskim institucijama, javnim sektorom, zdravstvom i prodajom.\nQMatic je pronašao koncept u organizovanju redova čekanja - upravljanje i povezivanje reda ljudi i relevantnih informacija od prikupljenih kontakta ostvarenih sa info pultova ili specifičnih regija.\nKoristeći njihovo jedinstveno svetsko iskustvo, jedinstvena tehnička rešenja i izuzetne veštine, QMatic Vam daje snagu i šansu da poboljšate zadovoljstvo svojih klijenata, stvorite bolju radnu okolinu i učinite Vašu celokupnu organizaciju efektivnijom.\nOrganizacija redova čekanja je standardni proces koji se zasniva na tri različita koraka: kontakt, čekanje i usluga. Korišćenjem našeg iskustva i znanja organizacija redova čekanja daje Vam moć da učinite da se Vaše poslovanje razvija.\nQMatic sistemi - Rešenje za svačiju potrebu.\nQMatic danas donosi rešenja za finansijske institucije, javni sektor, zdravstvo i prodaju. Iako njihovi sistemi izgledaju različito, oni rade na potpuno isti način; navode klijenta ili pacijenta, poboljšavaju uslugu datu klijentu u smislu prioriteta i potreba, redukuju prethodno vreme čekanja, stvaraju bolje radno okruženje i poboljšavaju radni protok u samoj organizaciji. QMatic-ovi sistemi takođe ocenjuju korake u procesu i obskrbljuju kompanijski ili organizacijski menadžment sa osnovom za analizu i buduće poboljšanje procesa protoka klijenata.\nQMatic vodi računa o svim svojim razvojnim i proizvodnim odeljenjima, da bi osigurali potpunu kontrolu nad kvalitetom u svemu što rade. Njihovi sistemi mogu biti sklopljeni za jedistvena okruženja u svakoj organizaciji i industriji.


Pašalić: Neophodno urediti način dvojezične nastave u školama - Društvo - Dnevni list Danas\nPočetna » Društvo » Pašalić: Neophodno urediti način dvojezične nastave u školama\nDanas se govori preko šest hiljada jezika na planeti, veliki broj njih je u opasnosti od izumiranja, i prema prognozama do kraja ovog veka polovina će nestati.\n0Piše: Danas Online 20. februara 2019. 13.26 Izmenjeno: 20. aprila 2019. 12.28\nZato je od izuzetne važnosti skrenuti pažnju na jedinstvenu ulogu upotrebe maternjeg jezika u očuvanju kulture, tradicije i identiteta, poručio je zaštitnik građana Zoran Pašalić povodom 21. februara, Međunarodnog dana maternjeg jezika.\nU Srbiji su, pored srpskog jezika, u službenoj upotrebi 11 manjinskih jezika u 42 lokalne samouprave.\nOvaj podatak govori da je država posvećena tome da se na temeljan način bavi zaštitom i unapređenjem manjinskih prava na svojoj teritoriji, koja su umnogome iznad evropskog standarda. Pravilna i dosledna primena postojećih zakona omogućava građanima Srbije da se obrazuju i informišu na maternjem jeziku, kao i da ga koriste u službenoj upotrebi pred organima javne vlasti, što je od ključnog značaja za očuvanje nacionalnog identiteta, ukazao je Pašalić, navodi se u saopštenju Zaštitnika građana.\nPašalić istovremeno podseća da je neophodno urediti način dvojezične nastave u školama na srpskom jeziku i na jeziku nacionalne manjine u određenoj sredini, kao model obrazovanja dece pripadnika nacionalnih manjina.\nČinjenica je, naime, da pripadnici nacionalnih zajednica decenijama unazad po završetku školovanja često nemaju elementarno znanje srpskog jezika i samim tim jednake šanse u daljem obrazovanju i pri zapošljavanju, dodaje se u saopštenju.\nZaštitnik građana smatra veoma važnim saradnju sa nacionalnim savetima nacionalnih manjina u Srbiji, kako bi zajednički radili na zaštiti i unapređenju prava na, između ostalog, službenu upotrebu maternjeg jezika, informisanja na maternjem jeziku, kao i obezbeđivanju udžbenika na maternjem jeziku. Tim povodom zaštitnik građana nedavno se sastao sa predstavnicima nacionalnih saveta nacionalnih manjina sa kojima je dogovoreno unapređenje buduće saradnje u cilju njihovog daljeg jačanja.\nGeneralna skupština UNESKO proklamovala je 1999. godine Međunarodni dan maternjeg jezika, u znak sećanja na studente koji su 21. februara 1952. godine ubijeni u Daki u Istočnom Pakistanu, danas Bangladešu, jer su protestovali zbog toga što njihov maternji jezik nije proglašen za zvanični. Takođe i sa ciljem da se skrene pažnja na jezičku raznolikost i bogatstvo naše planete, dodaje se u saopštenju.\nmedjunarodni dan maternjeg jezika, zoran pasalic


NOVA VODOVODNA MREŽA: Veliki dan za Veliku Sejanicu - Dnevnik Juga\nPočetna / DRUŠTVO / NOVA VODOVODNA MREŽA: Veliki dan za Veliku Sejanicu\nSrdjan Stamenkovic 30/05/2020\tDRUŠTVO, Leskovac Ostavi komentar\nVelika Sejanica, selo sa više od 400 domaćinstava, asfaltnim putem izgrađenim 2003. godine, novim i savremenim objektom mesne zajednice i buduće ambulante, od danas ima i vodovodnu mrežu.\nUkušna dužina vodovodne mreže je 6.200 metara, izgrađen je rezervoar za vodu i sve to na 650 metara nadmorske visine. Investicija vredna u ovoj fazi 18.5 miliona dinara donela je veliki dan za meštane Velike Sejanice koja je, pored ostalog, poznata kao i selo čiji se broj stanovnika – povećava!\n-Pored izgradnje vodovodne mreže, izgrađene su i dve crpne stanice i rezervoar 90 kubnih metara, a takođe su izvedeni i radovi na napajanju, odnosno elektro radovi na napajanju crpne stanice i rezervoara. Ukupno ulaganje za sve navedeno je 18,5 miliona dinara. Finansijer radova je grad Leskovac, a izvođač Crna Trava iz Leskovca, sve na osnovu projekta JP Urbanizam i izgradnja. Pored toga radili smo i tehničku proveru, nema primedbi i sad nas nakon ispitivanja mreže očekuje priključenje korisnika, negde oko 150 domaćinstava – rekao je Novica Nikolić, direktor Javnog preduzeća „Urbanizam i izgradnja“.\nMarko Mitić, član Saveta Mesme zajednice rekao je da im ovi radovi mnogo znače jer su se do sada vodom snabdevali planinskim vodovodima koji presuše, i snabdevanje je išlo cisternama iz JKP Grdelica, što je finansirao grad Leskovac.\nTagoviGrdelica selo Velika Sejanica Vodovod\nPrethodni Od korone u Srbiji obolelo još 27 osoba\nSledeći U Velikoj Sejanici završena izgradnja objekta Mesne zajednice i ambulante – Grad uložio 2,5 a sami meštani 4 miliona dinara


Srbija i Republika Srpska definisale osnove za usaglašavanje zakonskih regulativa o srbskom jeziku i ćiriličnom pismu\nMinistar kulture iz Republike Srpske Natalija Trivić je navela da je na sastanku usaglašen zajednički stav da su jezik i pismo identitetsko pravo svakog naroda, pa tako i srbskog, koji živi sa obe strane reke Drine.\n„To smo prethodno definisali zajedničkom deklaracijom, potpisanom u martu prošle godine u Sremski Karlovcima, o srbskom kulturnom prostoru“, rekla je Trivić novinarima posle sastanka u Beogradu.\nOna je napomenula da i Evropska unija, takođe, deklarativno podržava statusne izmene koje regulišu status i pismo svakog naroda, pa tako i srbskog.\nTrivićeva je rekla da to nikako ne ugrožava ostale konstitutivne narode u Republici Srbskoj, odnosno BiH.\n„Svaki narod, pa tako i srbski, ima pravo da ima regulativu koja se jače i snažnije pozicionira, u smislu očuvanja srbskog jezika i pisma kao dela nacionalnog identiteta“, rekla je Trivićeva.\nMinistar kulture Republike Srbije Vladan Vukosavljević je naveo da je sastanak bio veoma konkretan i da su usaglašene osnove o srbskom jeziku i ćiriličnom pismu.\nOn je naveo da su politika očuvanja i zaštite ćiriličnog pisma, kao tradicionalnog izraza kulturnog identiteta srbskog naroda ma gde on živeo, kao i kulturna politika unapređenja jezika, pitanja od najvažnijeg značaja za srbski narod u Srbiji i Republici Srbskoj.\n„Osnovali smo danas koordinaciono telo koje će se baviti tim pitanjima i očekujemo prve rezultate već polovinom septembra. Očekujemo da će zakonska rešenja dve države biti ista i da će ta rešenja doprineti principima za koje smo se založili u deklaraciji o kulturnom prostoru u Sremskim Karlovcima u martu prošle godine“, kazao je Vukosavljević.\nIlustracija: Vostok/ vostok.rs


Radio Požega 94.7 FM | Uspešna godina Društva za sport i rekreaciju invalida\nUspešna godina Društva za sport i rekreaciju invalida\nPožega, 13. decembar – Društvo za sport i rekreaciju invalida opštine Požega svečano je proteklog vikenda obeležilo 44. godine rada. Za godinu koju ostavljaju za sobom mogu sa ponosom reći da je jedna od najuspešnijih.\nPredsednik društva Vojislav Đolović ističe, u izjavi za Požega radio, učešća na sportskim takmičenjima, organizaciju Olimpijade trećeg doba ali i brojne izlete i druženja članova.\nDruštvo za sport i rekreaciju invalida broji oko 500 članova, a spremni su za saradnju i druženje sa svim zainteresovanim požežanima. Prostorije društva se nalaze u poslovnom objektu pored Sloginog stadiona.


Beogradska berza: Prekinut silazni trend Belexa, snažan rast Komercijalne banke | Gde Investirati\nBeogradska berza: Prekinut silazni trend Belexa, snažan rast Komercijalne banke\nNa Beogradskoj berzi danas je prekinut trodnevni silazni trend , uz solidan ukupan promet zahvaljujući državnim obveznicama.\nUkupna realizacija u trgovanju dostigla je 140,9 miliona RSD (1,1 milion EUR), dok je indeks Belex15 porastao 0,8% na 716,9 poena.\nNajprometnija akcija je bila Naftna industrija Srbije (NIIS) koja je neznatno pala na 736 RSD uz promet od 4,7 miliona RSD. Ovom akcijom se trgovalo u rasponu 726-740 RSD, uz neveliku aktivnost krupnijih investitora kao i proteklih dana.\nEnergoprojekt holding (ENHL) je takođe blago oslabio na 1.400 RSD uz realizaciju od 1,4 miliona RSD, dok je Aerodrom „Nikola Tesla“ (AERO) ojačao 0,8% na 1.164 RSD uz skromno trgovanje od 0,3 miliona RSD.\nSolidan promet od 1,7 miliona RSD zabeležio je Metalac (MTLC) koji je skočio 1,6% na 1.680 RSD. Iz uprave kompanije je danas poručeno da je 2016. bila veoma uspešna, uz izvoz veći za 21% u odnosu na prošlu godinu.\nVranjski Alfa plam (ALFA) je porastao 1,4% na 34.986 RSD uz promet od 1,5 miliona RSD, dok je Jedinstvo iz Sevojna (JESV) palo 2,3% na 4.300 RSD uz promet od 0,4 miliona RSD. Sutra je poslednji dan za kupovinu akcija ovog proizvodno-montažnog preduzeća sa pravom na učešće u raspodeli ovogodišnje dobiti.\nKomercijalna banka (KMBN) je skočila 2,8% na 1.729 RSD i opredeljujuće doprinela rastu indeksa, ali uz minoran promet.\nGalenika Fitofarmacija (FITO) se zadrdžala na nivou od 2.719 RSD uz promet od 1,2 miliona RSD, dok je Messer Tehnogas (TGAS) skočio 4% na 13.396 RSD uz trgovanje od pola miliona RSD.\nDržavna obveznica denominovana u evrima, RSO15104, zabeležila je promet od 1,04 miliona EUR uz prinos od 0,48%. Ove hartije dospevaju na naplatu 20. februara naredne godine.\nPrevious Najgorih 10 zanimanja u 2016. godini\nNext Čačak: Uhapšeno 30 policijskih službenika i tri bivša saobraćajna policajca zbog primanja mita\nDinar na novom rekordu, srednji kurs 118,4779\nZvanični srednji kurs u petak iznosi 118,4779 dinara za evro, što je neznatna promena u odnosu na četvrtak, objavila je Narodna banka Srbije, a to je ujedno i nova najviša\nBeogradska berza: Skokom od 6,9%, Aerodrom doprineo oporavku indeksa\nDrugi dan zaredom nastavljen je oporavak domaćeg tržišta akcija uz neznatno raznovrsniju investicionu aktivnost. Ukupan promet u trgovanju iznosio je 23,2 miliona RSD (0,2 miliona EUR), dok je indeks Belex15


Stotine Palestinaca demonstrirale duž granice Pojasa Gaze\nSvet Autor:Beta18. maj. 201821:15 > 21:18\nStotine palestinskih demonstranata okupile su se duž granice Pojasa Gaze s Izraelom na osmom nedeljnom masovnom protestu.\nVećina se okupila u šatorskim kampovima na bezbednoj udaljenosti od granice. Desetine demonstranata približile su se ogradi paleći gume, a izraelski vojnici odgovorili su suzavcem i povremenim pucanjem, prenosi Asošiejted pres.\nMinistarstvo zdravlja Gaze saopštilo je da su 23 demonstranta povređena od izraelske vatre i suzavca.\nIzraelska vojska je navela da su ranjeni demonstranti prebačeni u Jordan da bi im bila ukazana pomoć i da su jordanski kamioni s medicinskom opremom ušli na teritoriju Gaze, kao i da je to učinjeno na zahtev jordanskog kralja.\nIzrael je naveo da će nastaviti da dostavlja humanitarnu pomoć Gazi pošto je ove nedelje isporučio 53 tone medicinske opreme i druge pomoći.\nDanašnji protest Palestinaca prvi je otkako je u ponedeljak njih 59 poginulo od izraelske vatre tokom demonstracija zbog zvaničnog otvaranja američke ambasade u Jerusalimu. To je najveći broj Palestinaca stradalih u jednom danu od rata 2014. godine.\nEkstremistički palestinski Hamas koji vlada Pojasom Gaze navodi da će protesti biti nastavljeni do ukidanja blokade te oblasti koju su Izrael i Egipat uveli 2007. godine kada je Hamas na silu preuzeo kontrolu nad Gazom.\nIzrael navodi da brani svoju granicu i optužuje Hamas da pokušava da izvodi napade pod maskom protesta.


Brnabić: Izveštaj EK najbolji u poslednjih nekoliko godina - European Western Balkans\nPremijerka Srbije Ana Brnabić; Foto: FoNet\nBEOGRAD – Predsednica Vlade Srbije Ana Brnabić ocenila je da je izveštaj Evropske komisije o Srbiji , koji joj je sinoć predao šef Delegacije EU u Srbiji Emanuele Žofre, daleko najbolji izveštaj koji je Srbija imala u poslednjih nekoliko godina, prenosi FoNet.\n“Postoje još uvek neke stvari oko kojih razmišljamo drugačije i ne vidimo isto i oko kojih smo imali neke mnogo konkretnije rezultate nego što su prikazani u samom Izveštaju o napretku. U nekim aspektima sam očekivala još povoljniji Izveštaj, ali kako god bilo, izuzetno smo zadovoljni što je ovim Izveštajem o napretku konstatovan napredak u skoro svim oblastima”, rekla je Brnabićeva na konferenciji za novinare u Vladi Srbije posle sastanka sa Žofreom.\nOna je rekla da joj je posebno važno što je konstatovan napredak u apsolutno svim političkim kriterijumima i u reformama u oblasti vladivine prava.\n“To nam se koliko se sećam do sada nije dešavalo.Ovo je prvi put”, rekla je Brnabićeva.\nPrema njenim rečima, Izveštaj je kompleksan i pokriva sve segmente političkog, društvenog, ekonomskog života i spoljne i regionalne politike.\nBrnabićeva je rekla da je bitno što je u ovom Izveštaju Evropska komisija jasno naglasila da je Vlada Srbije dala prioritet reformama na evropskom putu zemlje, a posebno u oblasti vladavine prava.\n“Evropska komisija je sama konstatovala u Izveštaju o napretku da je Vlada Srbije dala prioritet reformama i posebno se fokusira na reforme u oblasti vladavine prava”, istakla je premijerka.\nPrema njenim rečima, Evropska komisija je u uvodnim napomenama konstatovala da se jasno vidi Vladin inovirani politički fokus na reforme.\nBrnabićeva je zahvalila Delegaciji EU u Srbiji i Evropskoj komisija zato što su u ovom Izveštaju konstatovale da su merila za otvaranje klastera 3 i 4 ispunjena i da je potrebno otvoriti te klastere.\n“Čini mi se da nikada jasnije ni u jednom izveštaju nije bila preporuka da neka poglavlja, odnosno klastere treba otvoriti. Sada je to na državama članicama i mi radimo pojedinačno sa svakom državom članicom da vidimo da li postoji još nešto što oni doživljavaju kao upitno ili kao problematično, da damo dodatne informacije, da budemo u stalnom i direktnom kontaktu kako bi dobili od svih država članica zeleno svetlo i na Međuvladinoj konferenciji, koja će se nadam se održati u decembru, otvorili ili oba klastera ili makar jedan”, rekla je Brnabićeva.\nOna je rekla da je ovo snažna politička poruka i državama članicama EU, ali i Srbiji, Vladi i građanima Srbije, a to je da smo napravili napredak, da je jasno da smo mnogo uradili u oblasti vladavine prava.\n“Imamo još mnogo da uradimo. Imamo još mnogo da se borimo. Postoji veliki broj stvari u značajnim oblastima u okviru vladavine prava na kojima moramo da radimo i da postignemo još značajniji napredak, ali prvi put je poslata jasna, direktna poruka da je Vlada Srbije, država Srbija napravila značajan iskorak, pre svega u oblasti vladavine prava”, naglasila je Brnabićeva.\nOna je, takođe, rekla da je u Izveštaju konstatovano da su Skupština Srbije i političke snage nastavile da učestvuju u međupartijskom dijalogu, a da je Vlada počela da ispunjava preporuke ODHIR.\nMinistarka za evropske integracije Jadranka Joksimović je rekla da je “Izveštaj dobar, objektivan, da prepoznaje napore, da nam jasno govori kuda da idemo, kao što nam je i prethodni izveštaj govorio u kom pravcu da idemo”.\n“Sada ovaj Izveštaj pokazuje da smo u tom pravcu i išli i da smo ostvarili rezultate”, istakla je Joksimovićeva.\nŽofre je rekao da će Evropska komisija “nastaviti pomno da prati stanje u vladavini prava i dijalogu sa Kosovom i to će utvrditi tempo daljeg napretka u procesu pristupanja”.\nOn je rekao da je posredstvom EU nastavljen dijalog sa Kosovom u junu i julu. “Neophodno je da se ulože napori na primeni svih prethodnih dogovora kao bi se postigao sveobuhvatni pravno obavezujući sporazum sa Kosovom. To je krucijalno, urgentno da bi obe strane napredovale na svom putu ka EU”, rekao je Žofre.\nOn je istakao da EU pruža podršku Srbiji da otvori dva klastera.\n“Važno je da Srbija sprovodi reforme u oblasti vladavine prava, borbe protiv organizovanog kriminala i korupcije, u oblasti slobode medija, slobode izražavanja.Nastavak reformi je zaista važan”, istakao je Žofre.\nOn je zaključio da primena preporuka koje se tiču izbora predstavlja važan aspekt, one trebaju da se dalje primene, kao i mere koje su definisane u međustranačkom dijalogu.\nAna BrnabićEmanuel ŽofreEUGodišnji izveštaj EKJadranka JoksimovićSrbijaVladavina prava


APELOVALA DA EU PREISPITA SVOJU POLITIKU Zaharova: Očigledni su pokušaji da se “zaljulja brod” u Bjelorusiji - Srpskainfo\nPoziv Brisela predsjedničkom kandidatu Bjelorusije Svjetlani Tihanovskoj da učestvuje na sastanku ministara spoljnih poslova EU predstavlja miješanje u unutrašnja pitanja Bjelorusije, rekla je portparol ruskog Ministarstva spoljnih poslova Marija Zaharova.\nPrijedlozi EU upućeni samopostavljenom predstavniku bjeloruske opozicije i poziv da dođe u Brisel radi komunikacije sastavni su dio scenarija miješanja u unutrašnja pitanja Bjelorusije. To predstavlja grubo kršenje osnovnih normi Povelje UN i helsinškog Akta konferencije o bezbjednosti i saradnji u Evropi – rekla je Zaharova.\nOna je rekla da će taj kontak Rusija smatrati još jednim dokazom povlačenja EU iz ranijih saopštenje da ne postoji geopolitika kada se radi o Bjelorusiji niti se može povući paralela sa scenarijom iz februara 2014. godine u Ukrajini kada su određene članice EU istupile kao takozvani garantori sporazuma između Vlade i opozicije, koji je naredni dan propao, prenosi večeras TASS.\nZaharova je istakla da tu poziciju podržavaju i izjave visokog predstavnika bloka za spoljnu politiku i bezbjednost Žozepa Borelja o nepriznavanju Aleksandra Lukašenka za izabranog predsjednika, kao i rezolucija Evropskog parlamenta usvojena 17. septembra, koja poziva na neustavnu promjenu vlasti u toj zemlji.\nOna se osvrnula na prijetnje EU da će uvesti sankcije zvaničnicima Bjelorusije rekavši da takve restrikcije nisu u skladu sa obnovom stabilnosti, pokretanjem dijaloga, ustavnim procesom i ublažavanjem tenzija.\n– Očigledni su pokušaji da se zaljulja brod, a Brisel ne treba da bude iznenađen da će doći odgovori – rekla je Zaharova.\nPRKOSE KORONA VIRUSU Ruska ekonomija se oporavlja u brojnim sektorima\nOna je dodala da Brisel radi na mehanizmu preusmjeravanja 53 miliona evra, koje je trebalo da dođu do Vlade, određenim nevladinim organizacijama zaobilazeći time vlast.\n– Iza izmišljene brige za narod Bjelorusije EU u stvari pokušava da odluči za njih kako oni treba da žive. Opšte gledajući možemo da vidimo nepoštovanje objektivnih političkih realnosti u zemlji, neobuzdanu podršku snagama opozicije, priznavanje “varalica” od nekih članica EU, a opcija zbacivanja aktuelne vlasti putem sankcija, pritiska i propagande sve više jača u arsenalu spoljne politike EU – istakla je Zaharova.\nOna je naglasila da Bjelorusija nije jedini primjer u tom smislu, te je apelovala da EU preispita svoju politiku prema Minsku.\nSvijet BjelorusijaBriselMarija ZaharovaRusijaSvjetlana Tihanovskaja\nPORUKA RUSKOM PREDSJEDNIKU Makron: Ruska vojna intervencija u Bjelorusiji NIJE POŽELJNA\nPUTIN POTVRDIO Bjelorusija među prvima dobija RUSKU VAKCINU\nPOMOĆ OD MILIJARDU I PO DOLARA Prva tranša ruske pozajmice Minsku do kraja godine\nLAVROV O STANJU U BJELORUSIJI “Obratiti se direktno rukovodstvu u Minsku”\nNAJMANJE TROJE POVRIJEĐENIH Automobilom se zaletio u grupu prolaznika, POGINULO DIJETE


Čanak: Stav Obradovića pokazuje amaterizam tzv. opozicije – SLOBODNA VOJVODINA\nDo juče je tvrdio da su izdajnici svi koji izađu na izbore, a sad je odjednom izlazak na izbore “put kojim treba ići”, prokomentarisao je Čanak za Tanjug i dodao da bez čvrstog uverenja i bez “politički definisanog vrednosnog sistema” nema ni trajanja ni izbornih rezultata.\n“Tako da, koliko god neko menjao mišljenje, ako ne promeni vrednosni sistem i ne sukobi ga sa onim koji je sada na vlasti, nikada se ova vlast neće promeniti”, rekao je Čanak.\nOn je dodao da su opoziciju, koja je, kako je naveo, listom bila za proteste “Jedan od pet miliona” stalno uveravali da je u pitanju “uludo” trošenje energije građana što se, smatra, na kraju ispostavilo kao tačno.\n“Oni koji su se zalagali za bojkot i tvrdili da ‘onaj ko nije za bojkot radi za Vučića’, sad su odjednom protiv bojkota. Drugim rečima, ili su oni počeli da rade za Vučića ili su se u međuvremenu, što je verovatnije, suočili sa činjenicom da političke stranke postoje i služe tome da idu na izbore i da proveravaju volju građana na izborima”, ocenio je Čanak i podsetio da je LSV govorila da treba ići na izbore bez obzira na uslove u ovom trenutku da bi se očuvao ustavni kontinuitet i ustavni poredak.\nKako je rekao, LSV je svesno žrtvovala rezultate “da bismo imali ustavni kontinuitet Republike Srbije”.\nRelated Topics:bojkotBoško ObradovićLSVnaglašenoNenad Čanak\nFon Kramon ponovo o Srbiji: Odlučite se\nBojkotovan govor Sergeja Lavrova na Konferenciji o razoružanju u Ženevi\nRazgovor Makrona i Bajdena koji je uzburkao strasti na svetskom tržištu nafte – zabrinutost zbog cena i snabdevanja\nDva velika proizvođača nafte u okviru OPEC-a, Saudijska Arabija i Ujedinjeni Arapski Emirati teško da mogu da povećaju proizvodnju – to su novinari mogli delom da čuju, a delom da pročitaju sa usana predsednika Francuske Emanuela Makrona tokom njegovog razgovora sa predsednikom SAD Džozefom Bajdenom na marginama Samita G7\nDva velika proizvođača nafte u okviru OPEC-a, Saudijska Arabija i Ujedinjeni Arapski Emirati teško da mogu da povećaju proizvodnju – to su novinari mogli delom da čuju, a delom da pročitaju sa usana predsednika Francuske Emanuela Makrona tokom njegovog razgovora sa predsednikom SAD Džozefom Bajdenom na marginama Samita G7.\nUAE i Saudijska Arabija su smatrane zemljama u okviru OPEC-a koje imaju kapacitet da povećaju proizvodnju i globalne isporuke da bi se eventualno ograničile cene sirove nafte.\nEmanuel Makron je rekao Bajdenu: “Imao sam telefonski razgovor za MbZ”. Koristio je skraćenicu aludirajući na lidera UAE šeika Muhameda bin Zajeda al Nahjana, prenela je agencija Rojters.\n“On mi je rekao dve stvari. Na maksimumu smo proizvodnih kapaciteta. To je ono što on tvrdi”, rekao je predsednik Francuske i dodao: “Onda je naveo da Saudijci mogu da povećaju proizvodnju za 150 (hiljada barela dnevno), Možda malo više, ali nemaju velike kapacitete u narednih šest meseci”, naveo je Makron.\nUbrzo nakon toga se zvaničnim saopštenjem oglasio ministar energetike UAE koji je rekao da ta zemlja proizvodi količine nafte prema dogovorenim kvotama OPEC+, odnosno 3.168 miliona barela dnevno.\n“S obzirom na skorašnje medijske izveštaje, želim da pojasnim da UAE proizvode blizu maksimalnih proizvodnih kapaciteta na osnovu trenutnih aranžmana u okviru OPEC+”, rekao je ministar energetike Suhali bin Muhamed al Mazrouei.\nNakon što je Rojters izvestio o Makronovim komentarima u ponedeljak, cena sirove nafte je skočila za 1,7 odsto na oko 115 dolara po barelu.\nKolike kapacitete imaju Saudijska Arabija i UAE?\nInače, Saudijska Arabija proizvodi 10,5 miliona barela nafte dvnevno, i navodno ima kapacitet od oko 12 ili 12.5 miliona, što znači da bi teoretski mogla da poveća proizvodnju za oko dva miliona.\nUAE proizvodi oko tri miliona barela dnevno, a ima kapacitet od oko 3,4 miliona, a radi na tome da se to poveća na ukupno četiri miliona dnevno.\nCene nafte u svetu konstantno rastu prethodnih meseci zbog smanjenog snabdevanja i oporavka potražnje posle pandemije koronavirusa. Cene su dodatno skočile od kada je počela ruska invazija na Ukrajinu. Međutim, dan pre početka rata, cene su već porasle za 55 odsto.\nVeča potražnja za naftom se podudara sa gubitkom od oko milion barela prerađivačkih kapaciteta u poslednje tri godine, uglavnom zbog zatvaranja fabrika koje nisu bile profitabilne kada je potražnja pala na vrhuncu pandemije. Veliki faktor bio je zatvaranje rafinerije Alijansa u Luizijani.\nU ponedeljak je iz kancelarije predsednika Francuske saopšteno da bi međunarodna zajednica trebalo da istraži sve načine da ublaži krizu sa eenrgentima, uključujući i razgovore sa zemljama kao što su Iran i Venecuela.\nEvropa traži načine da zameni oko dva miliona barela dnevno ruske nafte i oko dva miliona barela dnevno rafinisanih proizvoda.\nŠta podrazumeva embargo EU na uvoz ruske nafte?\nLideri EU su krajem maja, posle skoro mesec dana od kada je iznet predlog šestog paketa sancija protiv Rusije, konačno postigli dogovor o embargu na uvoz ruske nafte. Međutim, te sankcije su selektivne. Embargo će biti usmeren samo na uvoz nafte preko mora, što znaći da će ona, barem zasad, nesmetano da “teče” naftovodom “Družba” kroz praktično veliki deo Evrope.\nTakođe, tada je saopšteno da će sankcije na uvoz sirove nafte koja se prevozi tankerima biti uvedene u narednih šest meseci, a one koje se odnose na prerađene proizvode kroz osam meseci.\nEU je ruski naftni klijent broj jedan. Predratni podaci pokazuju da EU dnevno kupuje u proseku oko 2,2 miliona barela sirove nafte, zajedno sa 1,2 miliona barela rafinisanih proizvoda.\nSamo od početka sukoba 24. februara do kraja maja, zemlje članice su potrošile oko 30 milijardi evra na rusku naftu, podaci su alata za praćenje koji je uspostavila nezavisna organizacija Centra za istraživanje energije i čistog vazduha (CREA).\nSLOBODNA VOJVODINA23 sata ago


Potpisan protokol o obnovi Aladža džamije u Foči - Akta.ba\nPotpisan protokol o obnovi Aladža džamije u Foči\n10.03.2014. 13:32 / Izvor: Fena\nZamjenica načelnika opštine Foča Radenka Srndović smatra da o značaju objekta ove fočanske džamije dovoljno govori činjenica da je pod zaštitom UNESCO-a.- Svi u Foči želimo pomoći obnovu ovog objekta. Do sada smo sarađivali kada je bila u pitanju dokumentacija kako bi obnova bila moguća, a to ćemo činiti u ubuduće - naglasila je ona.\nAmbasador Republike Turske u BiH Ahmet Yildiz podvukao je da će Turska uvijek davati podršku u obnovi kulturne baštine BiH. Akcentirao je i poseban značaj ulaganja u istočnu Bosnu, smatrajući da taj dio BiH, bez obzira o kojem je entitetu riječ, ne dobija zasluženu pažnju, psebno kada je riječ o turizmu.\nISLAMSKA ZAJEDNICA U BIH Sarajevo, URED MUFTIJE SARAJEVSKO


Sastanci sa nacionalnom studentskom unijom Mađarske - Studentska unija SrbijeStudentska unija Srbije\nHome » » Saopštenja » Sastanci sa nacionalnom studentskom unijom Mađarske\nPredstavnici Studentske unije Srbije održali su niz sastanaka sa predstavnicima Mađarske nacionalne studentske unije sa planom uspostavljanja saradnje po pitanjima zajedničkih napora za unapređenje procesa visokog obrazovanja, studentskog aktivizma i inkluzije mađarskih i srpskih studenata, koji ne studiraju u svojoj matici, u ova dva društva.\nNacionalna studentska unija Republike Mađarske je, slično kao i Studentska unija Srbije, nastala iz studentskog pokreta i protesta koji je prethodio velikim reformama mađarskog društva i ima značajno iskustvo u integraciji studenata u procese donošenja odluka. Studentska unija Srbije, kao jedina nacionalna krovna mreža studentskih udruženja nastoji da se izbori za iste pa i bolje ’’pozicije’’ u pogledu učešća studenata u procesima donošenja odluka ali i u postavljanju prioritetnih tema i pitanja za donosioce odluka i na tom putu i poziva sve zainteresovane aktere da se uključe u ovu zajedničku borbu za sistem obrazovanja kao i pravne i druge okvire za unapređenje svih aspekata aktivizma studenata i mladih u društvu.\nUtisak predstavnika Kragujevačkog univerziteta, Dušana Vukovića, je da je ovaj sastanak zaista dobro iskorišćena prilika da se započne konkretnija saradnja sa najbližim komšijama i da će ostvareni kontakti biti pravo olakšanje ali i podstrek za nastavak saradnje budući da je osetna i veoma jaka, obostrana želja i motivacija za saradnu na različitim projektima. Takođe, Dušan smatra da bi dobra praksa u saradnji sa najbližim zemljama i razmena iskustava bila od velikog značaja za aktivnije uključivanje mladih u studentski aktivizam i uticalo na razvoj analitičkog i kritičkog mišljenja među mladima, ali i opšte i specifične kompetence kao i da bi dugoročno, na jednom višem nivou, uticalo na razvoj celokupnog društva i razbijanje predrasuda i stereotipa koje smo kao generacija nasledili.\nIII Skupština Krovne organizacije mladih Srbije 24. januara 2015\n← Sastanak sa predstavnikom Nacionalne konferencije studenata Mađarske\nNovosti iz Ministarstva prosvete povodom Izmena zakona o Visokom obrazovanju →


Vendelin Videking: Još uvek nije došao kraj za motore s unutrašnjim sagorevanjem - Auto Republika\nKako se sve stroža ekološka omča steže oko proizvođača automobila, oni sve brže usvajaju tehnologiju baterija. Ipak, nemačka „startap“ kompanija, u čije se akcionare ubraja i bivši šef Porschea, Vendelin Videking, kaže da tehnologija motora s unutrašnjim sagorevanjem još uvek nije rekla poslednju reč.\nKorišćenje pulsirajućih mikrotalasa u cilju panjenja mešavine goriva i vazduha, umesto svećica, kažu inženjeri koji stoje iza MWI tehnologije (Micro Wave Ignition), može da smanji potrošnju benzina ili dizela za 30 odsto a emisiju izduvnih gasova za čak 80 odsto, jer gorivo sagoreva pri nižoj temperaturi.\nMWI je zadužio Macquarie Capital da potraži kupca i internacionalnog partnera, koji bi pomogao u promociji novog sistema i povećao finansijsku moć MWI-a. Kompanija je započela pregovore sa velikim proizvođačima iz Južne Koreje i Kine, kažu lica bliska dešavanjima, mada je MWI odbio zvanično da komentariše.\nTehnologija koja bi značajno unapredila efikasnost bi mogla znatno da produži „život“ tradicionalnom pogonu, a i da pomogne proizvođačima da uštede, s obzirom da trenutno ogromna sredstva ulažu u razvoj električnih vozila. Međutim, neke kompanije, po nama mudre, još uvek investiraju u poboljšavanje motora s unutrašnjim sagorevanjem.\nPrednost MWI-a je što može biti integrisan u postojeće konstrukcije, bez potrebe za novim inženjerskim pristupom.\nVideking, koji je zaslužan za „uskrsnuće“ Porschea devedesetih godina, uz grupu drugih investitora, poseduje oko 20 odsto MWI-a, koji kontrolišu osnivači, Armin i Folker Galac.\ntags: benzin dizel motori s unutrašnjim sagorevanjem SUS motori wendelin wiedeking\nprevious Volkswagen na putu da se vrati na tron najvećeg svetskog proizvođača\nnext Koncepti automobila koji su obeležili 2018. godinu\nBaterijski automobili nadmašili prodaju dizelaša u Evropi\n29/09/2021 - 07:14\nĐorđe Platiša 53\nEvropski kupci potpuno nezainteresovani za Hondine automobile\n31/01/2022 - 07:21\nĐorđe Platiša 65\nLamborghini iznova pokreće proizvodnju Aventadora\n18/03/2022 - 06:27\nHonda Civic i Civic Type R gaze stazama uspeha\n17/10/2017 - 12:53\nNissan X-Trail debitovao kao trolitraš, pardon – trocilindraš!\n20/04/2021 - 08:51


PARADOKS: Radnici "Zenicatransa" svjesno dozvolili gubitke od 220.000 KM, od tužbi naplatili 4,8 miliona maraka | Portal 072info\nPARADOKS: Radnici “Zenicatransa” svjesno dozvolili gubitke od 220.000 KM, od tužbi naplatili 4,8 miliona maraka\n10. siječnja 2020. 10. siječnja 2020. u 19:00 / Piše 072INFO PORTAL\nOd 31. decembra trajala je potpuna blokada grada u režiji radnika preduzeća “Zenicatrans”, koji su odlučili, baš na novogodišnju noć, blokirati Autobusku stanicu i tako onemogućiti prijem putnika, ali i ostaviti svoje sugrađane na cjedilu i bez prijevoza.\nOva nezapamćena situacija u bh. gradovima trajala je sve do danas, a nakon što je Fuad Kasumović, gradonačelnik Zenice, iznašao rješenje za brojne građane, korisnike javnog prijevoza, među kojima su penzioneri, radnici, školarci…\nNaime, druge prijevozničke firme s područja grada preuzele su kako rentabilne, tako i nerentabilne linije, te vrše prijevoz građana po identičnom cjenovniku.\nKasumovićevo rješenje problema javnog prijevoza naišlo je na salvu pohvala javnosti na društvenim mrežama, koja smatra bahatim i sebičnim ponašanje radnika “Zenicatransa” koji su odlučili onemogućiti građanima da imaju javni prijevoz.\nU međuvremenu, najmanje devet vozača “Zenicatransa” prešlo je raditi kod drugih prijevoznika koji su od danas uspostavili javni prijevoz u gradu, što najbolje govori o njihovoj svjesnosti da od blokada nema ništa.\nNa taj način nanose štetu sebi i građanima, kojima bi, kao javno preduzeće, trebali biti na usluzi. Uz propali pokušaj blokade grada i uskraćivanja usluga javnog prijevoza, svjesno dozvoljavaju dnevne gubitke zbog blokade stanice od oko 20.000 KM.\nUzme li se u obzir da blokada stanice traje od 31. decembra, do sada su radnici “Zenicatransa” dozvolili gubitke od 220.000 KM!\nPodsjetimo, prema pisanju “Oslobođenja”, radnici “Zenicatransa” u prošloj godini naplatili po tužbama 300.896 KM, što ukupno iznosi za sve isplate zaključno sa 31. 12. 2018. po tužbama – 4,8 miliona maraka.\nReagiralo Ministarstvo odbrane BiH: Pokrenut postupak protiv vojnika zbog proslave 9. januara\nPoljoprivrednim proizvođačima u ZDK isplaćeni podsticaji\nZENICA: Autobuska stanica uskoro u funkciji, čeka se uključenje struje\n072INFO PORTAL 7. siječnja 2021. 7. siječnja 2021.\nPočelo utvrđivanje stanja Autobuske stanice Zenica\n072INFO PORTAL 4. siječnja 2021. 4. siječnja 2021.\nGrad preuzima Autobusku stanicu Zenica\nPortal 072info 3. siječnja 2021. 3. siječnja 2021.\nMarija Šerifović promijenila imidž, pohvalila se novom frizurom\nDramatičan snimak: Pogledajte kako je vatra progutala kamion\nUŽAS: Djevojku napili pa je više puta silovali\nPogledajte kako radi “špijunska olovka” koja je obnovila rat Semira Efendića i Elmedina Konakovića\nMina Kostić: Nemam odakle da platim račune, uzdam se u Boga


Opšta Crkvena Istorija Ii - | knjige.at\nPočetna / Knjige / Ne fikcija / Religija i mitologija\nOpšta Crkvena Istorija Ii\nOpšta Crkvena Istorija Ii količina\nNaša bogoslovska misao i nauka, a pogotovo crkvena istorija nisu imali važniji datum, bar kad je XX vek u pitanju, nego što je praznik sv. cara Konstantina i matere mu carice Jelene 1912, kada je svetlost dana ugledala kapitalna, dvotomna ’’Opšta crkvena istorija’’ Jevsevija Popovića, Srbina iz rumunskog dela tadašnjeg austrougarskog carstva, profesora na pravoslavnom Bogoslovskom fakultetu u Cernovčima. A pojavila se zahvaljujući podvizničkom delu karlovačkog profesora đakona dr Mojsija Stojkova. Generacije naših teologa, istoričara i intelektualaca uopšte školovale su se u ovih osamdesetak godina na Jevsevijevoj istoriji. Ona je bila nezaobilazan školski udzbenik, priručnik, mala (mada na 1650 strana) hrišćanska enciklopedija i vodič kroz svih 19 vekova hrišćanstva i svih šest kontinenata. Delo koje je nastalo na smeni dva veka imalo je i ambiciju i obavezu da bude sveobuhvatno, renesansne širine, jer tad još bogoslovska misao nije bila razgranata u nizu specijalizovanih nauka: patrologija, hagiologija (nauka o svetiteljima), hrišćanska arheologija, crkveno i kanonsko pravo, misionarstvo ili na primer jeresologija (proučavanje jeresi kroz istoriju crkve) bile su tek u povoju. I zato je delo Jevsevija Popovića moralo da bude multidisciplinarno i zato se u njemu nalazi mnogo više saznanja nego u bilo kom potonjem udžbeniku o Hristu i hrišćanstvu.\nĐorđe Randelj, “Stav”\nIako je napisana 1900. godine, (s nemačkog originala prevedena na srpski jezik dvanaest godina kasnije), ’’Opšta crkvena istorija’’ Jevsevija Popovića još važi, u celokupnoj svetskoj literaturi, za jedno od najznačajnijih naučnih sinteza istorije hrišćanstva i istorije hrišćanske crkve. Naši današnji autoriteti crkvene istorije ističu da je, po mnogo čemu, naučno neponovljivo delo, jer je sačinjena prema najstrožoj metodologiji crkvenoistorijske nauke. Stoga je i danas nezamenjiva u izučavanju istorije crkve i hrišćanstva na našim fakultetima bogoslovije…\nOpšta Crkvena Istorija ...\n100 Reči – Životi...\nKnjige, Ne fikcija, Religija i mitologija\nBudite prvi koji će napisati recenziju “Opšta Crkvena Istorija Ii” Odustani od odgovora


Netanjahu i Mogerini u Briselu\nŠef EU za spoljnu politiku Federika Mogerini osudila je "sve napade na Jevreje bilo gdje na svijetu" tokom susreta sa izraelskim premijerom Benjaminom Netanjahuom u Briselu.\n"Osuđujem najstrože sve napade na Jevreje bilo gdje u svijetu, uključujući i Evropu, kao i na Izrael i izraelske građane", rekla je Mogerini danas, nakon što je Netanjahu kritikovao Evropu zbog "dvoličnosti" i osuđivanja priznanja Jerusalima kao glavnog grada Izraela, ali ne i raketnih napada na Izrael iz Gaze.\n"Najgore što se sada može dogoditi je eskalacija tenzija i nasilja", rekla je Mogerini i ponovila stav EU da je rješenje koje podrazumijeva dvije države sa Jerusalimom kao glavnim gradom jedino održivo i za Izrael i Palestince, s ciljem prekida sukoba.\nIzraelski premijer Banjamin Netanjahu očekuje, pak, od evropskih zemalja da slijede primjer Sjedinjenih Američkih Država i priznaju Jerusalim kao glavni grad Izraela, prenosi BBC.\nPo dolasku u Brisel Netanjahu je ponovo pozdravio odluku SAD, rekavši da je Jerusalim već tri hiljade godina glavni grad jevrejskog naroda, a gospodin Trump je stavio "činjenice na sto".\n"Vjerujem da će sve ili većina evropskih zemalja preseliti svoje ambasade u Jerusalim, priznati Jerusalim kao glavni grad Izraela i zdušno nam se pridružiti u naporima za sigurnost, prosperitet i mir", dodao je on.\nEvropska unija, međutim, želi da vidi Jerusalim kao glavni grad izraelske i palestinske države, u mirovnom procesu.\nOčekuje se da će ministri spoljnih poslova EU apelovati na Netanjahua da ponovo pokrene dijalog da bi se postigao mir sa Palestincima.\nPosjeta Netanjahua, što je prvi put u 20 godina da neki izraelski premijer posjeti taj grad, je uslijedila nakon što je američki predsjednik Donald Tramp priznao Jerusalim kao glavni grad Izraela i najavio premještanje američke Ambasade u taj grad iz Tel Aviva.


Potpredsednik SPS-a Žarko Obradović održao predavanje u Lazarevcu | GEM info\n4. juna 2020. 4. juna 2020. Redakcija 0 Comments Lazarevac, sps, Žarko Obradović\nOO SPS Lazarevac organizovao je predavanje na temu ”Spoljna politika i bezbednost, geopolitički položaj Srbije u 21. veku”. Predavanje je održao Žarko Obradović potpredsednik SPS-a. Obradović je tom prilikom poručio da je Srbija zemlja sa kojom se mora razgovarati ukoliko se žele realizovati brojni regionalni projekti. Srbija postaje ponovo važno mesto na Balkanu za rešavanje brojnih otvorenih pitanja ali pre svega za uspostavljanje dobrih odnosa na Balkanu pa i šire.\n‘’Spoljna politika i bezbednost, geopolitički položaj Srbije u 21. veku’’ naziv je tribine koju je organizovao OO SPS Lazarevac sa koalicionim partnerima. Potpredsednik stranke Žarko Obradović ukazao je na temu koja kako je rekao ostaje u drugom planu, a bitno je razumeti koliko su značajni rezultati koji se postižu na planu spoljne politike, očuvanja teritorijalnog integriteta i suvereniteta države, kao i da Srbija ima prijatelje u svetu.\nTokom prethodnih decenija, kako je rekao Obradović, nametnuta je lažna teza da je Srbija remetilački faktor na prostoru bivše Jugoslavije i Balkana. Ipak njen jedini cilj je bio da pomogne Srbima na Balkanu, rekao je Obradović i naveo kao primer trenutnu situaciju u Crnoj Gori.\nSrbija sada uspeva da na jedan multifunkcionalan način u spoljnoj politici zauzme značajno mesto i ponovo je faktor stabilnosti na Balkanu, i važno mesto za rešavanje brojnih pitanja, rekao je Obradović.\nŠeruj post "Potpredsednik SPS-a Žarko Obradović održao predavanje u Lazarevcu"\n← Mini slobodna biblioteka za Gimnaziju u Lazarevcu\nSvetski dan zaštite životne sredine JPKP “Lazarevac” obeležilo uređenjem zelenih površina →


Šta građani Srbije misle o rešenju pitanja Kosova\n10 May 2019, 12:17 KURIR Maja Kostić\nGrađani Srbije nisu optimisti kada je reč o rešenju kosovskog problema, ali ne očekuju da predsednik Srbije Aleksandar Vučić potpiše priznanje Kosova, pokazuje poslednje istraživanje koje je agencija Faktor plus.\nNa pitanje "mislite li da će predsednik Srbije ili predsednica Vlade Srbije potpisati nezavisnost Kosova i Metohije", čak 78 odsto ispitanika odgovorilo je negativno, dok samo 15 odsto misli da hoće, a sedam odsto nema stav.\nIstraživanje je inače rađeno pre nego što je predsednik Vučić pre nekoliko dana izjavio da neće potpisati nezavisnost. List prenosi i izjavu Vladimira Pejića iz agencije Faktor plus da se u poslednje vreme mnogo govorilo na tu temu i da građani ne samo da nisu za to, već i ne veruju da će do priznanja nezavisnosti doći.\nNa pitanje šta je najbolje rešenje sa stanovišta Srbije i njenih građana za problem Kosova i Metohije, 50 odsto ispitanika odgovorilo je "zamrznut konflikt", 32 odsto misli da je to sporazum o razgraničenju dve strane, a osam odsto priznanje nezavisnog Kosova.\nPejić navodi da, iako zamrznuti konflikt nije definisan, ljudima je najprihvatljiviji jer ne zahteva ni lično i nacionalno odricanje, a Kosovo i dalje nije priznato.\nKada je reč o osećanjima i KiM, ponuđeno je bilo više odgovora i opcija, a kod čak 61 odsto dominantna je tuga, kod 46 odsto nada, a kod 31 odsto bes.\nNa pitanje u kom vremenskom roku očekuju rešenje, građani nisu optimistični.\nSkoro polovina ispitanika (47 odsto) smatra da kosovski čvor neće biti rešen u narednih pet do 10 godina, 22 odsto očekuje da bude rešeno u narednih godinu ili dve, a 14 odsto do kraja ove godine.\nRešenje kosovskog pitanja ukoliko ga podrže velike sile - Rusija, SAD, EU i Kina, podržalo bi 46 odsto anketiranih, ali samo ako Kosovo ostane u sastavu Srbije.\nPredsednik Vučić čestitao Dan Evrope zvaničnicima EU\nPredsednik Srbije Aleksandar Vučić čestitao je danas zvaničnicima Evropske unije Dan Evrope, ističući da je to dan pobede…\nObeležena 21 godina od bombardovanja kineske ambasade\n7 May 2020, 12:22\nPolaganjem venaca i minutom ćutanja, na mestu ispred nekadašnje kineske ambasade u Beogradu, obeležena je 21 godina…\nVučić: U Srbiji od sutra ZABRANA KRETANJA OD OSAM UVEČE DO PET UJUTRU\nPredsednik Srbije Aleksandar Vučić saopštio je večeras, posle sednice vlade, da će u Sriji biti uvedena zabrana kretanja.


RADNI SASTANAK OPERATIVNOG TIMA PARTNERSTVA ZA OTVORENU UPRAVU SA PRIVREDNICIMA 30. OKTOBRA 2015. GODINE\nOperativni tim Partnerstva za otvorenu upravu održaće u petak, 30. oktobra 2015. godine u Privrednoj komori Crne Gore u okviru javnih konsultacija radni sastanak sa predstavnicima biznis zajednice.\nGlobalna inicijativa "Partnerstvo za otvorenu upravu" pokrenuta je 2011. godine sa ciljem da obezbijedi međunarodnu platformu za vlade koje teže otvorenoj i konstruktivnoj saradnji sa civilnim sektorom i najširom društvenom zajednicom u kreiranju politika od opšteg interesa. U više od šezdeset zemalja članica ove inicijative vlasti i civilno društvo rade zajedno na razvoju i implementaciji ambiciozne reforme "Partnerstvo za otvorenu upravu".\nU julu 2015. Vlada Crne Gore imenovala je Operativni tim Partnerstva za otvorenu upravu koji je pripremio nacrt Akcionog plana. Ovim se podržava i promoviše kultura otvorenosti organa uprave, kroz proaktivno objavljivanje informacija i podsticanje ostvarivanja prava na slobodan pristup informacijama, kao i razvijanje poverenja u institucije sistema.\nOperativni tim je otvorio javne konsultacije 23. septembra 2015. godine.\nIzvor: Press služba Vlade Crne Gore, 29.10.2015.


Skupština KS donijela Zakon o uređenju saobraćaja u Kantonu Sarajevo | Ministarstvo saobraćaja Kantona Sarajevo\nSkupština KS donijela Zakon o uređenju saobraćaja u Kantonu Sarajevo\nNa današnjoj sjednici, Skupština Kantona Sarajevo usvojila je Zakon o uređenju saobraćaja u KS. Oblast sigurnosti saobraćaja bila je do sada regulisana posebnom Odlukom, ali zbog potrebe detaljnijih definisanja i donošenja dodatnih podzakonskih akata, sada je ona uređena posebnim Zakonom.\nZakonom o osnovama sigurnosti saobraćaja na području BiH data je nadležnost kantonima da svojim propisima, u skladu sa svojim specifičnostima, detaljnije urede oblasti sigurnosti saobraćaja.\nMinistarstvo saobraćaja KS, nakon što je u februaru ove godine Skupština KS utvrdila Nacrt ovog zakona, dostavilo je Prijedlog ovog Zakona koji je Vlada utvrdila i uputila Skupštini KS na usvajanje. Za stanje o sigurnosti saobraćaja, pored ministarstava policije i saobraćaja, u smislu ovog Zakona, odgovorna i zadužena su i ministarstva zdravstva, obrazovanja, nauke i mladih, javna preduzeća koja upravljaju cestovnom mrežom kao i lokalne zajednice u okviru svojih nadležnosti.\nPosebnim poglavljima regulisan je prijevoz lica motornim i priključnim vozilima, propisane su posebne mjere sigurnosti u odnosu na djecu u saobraćaju, uslovi odobravanja sportskih i drugih aktivnosti na putevima, način organizacije parkiranja, uslovi za sticanje vozačke dozvole za vozače tramvaja, uklanjanje oštećenih, dotrajalih i neregistrovanih vozila i olupina. Definiše se saobraćaj motornim vozilima u užoj gradskoj jezgri s ciljem povećanja sigurnosti saobraćaja, smanjenja emisije štetnih gasova, rješavanja problema parkiranja i smanjenja gužvi u ovoj zoni.\nPrecizirano je, između ostalog, da snabdijevanje poslovnih objekata koji se nalaze uz saobraćajnice vrši do 7 sati za sve objekte za tekući dan koji nemaju obezbjeđen prostor namijenjen za zaustavljanje vozila. Takođe, Zakon uređuje odvoz smeća, u području glavne saobraćajnice na dionici Vijećnica – Marijin Dvor kao i mnoga druga pitanja vezana za bolju organizaciju saobraćaja u KS.


:: Naslovna strana > Vesti >Zatraženo mišljenje Ministarstva životne sredine i prostornog planiranja vezano za primenu čl. 189, 191. i 192. Zakona o planiranju i izgradnji\nZatraženo mišljenje Ministarstva životne sredine i prostornog planiranja vezano za primenu čl. 189, 191. i 192. Zakona o planiranju i izgradnji\nObaveštavamo članove da je Komora, na osnovu brojnih poziva članova, zatražila od Ministarstva životne sredine i prostornog planiranja mišljenje vezano za primenu članova 189. 191. i 192. Zakona o planiranju i izgradnji.\nInženjerskoj komori Srbije obratio se veliki broj članova Komore koji su registrovani kao preduzetnici i vlasnici su biroa, radnji i sl. povodom primene odredbi čl. 189. 191. i 192. Zakona o planiranju i izgradnji ("Službeni glasnik RS," br.72/09), i s tim u vezi, primene odredbi čl. 11. 14. i 17. Pravilnika o kriterijumima za određivanje naknade u postupcima legalizacije, kriterijumima za objekte za koje se ne može naknadno izdati građevinska dozvola, kao i sadržini i načinu izdavanja građevinske i upotrebne dozvole za objekte koji su predmet legalizacije ("Službeni glasnik RS," br. 89/09 i 5/10).\nObzirom na formulaciju odredbi čl. 189. 191. i 192. Zakona te odredbi čl. 11. 14 i 17. Pravilnika, u cilju pružanja stručne pomoći našem članstvu, Inženjerska komora Srbije zatražila je sledeće mišljenje:\nda li imaoci licenci koji su registrovani kao preduzetnici, za potrebe postupka legalizacije stambenih objekata sa više stanova, stambeno-poslovnih objekata, poslovnih i proizvodnih objekata, mogu da izrađuju zapisnik o izvršenom veštačenju o ispunjenosti uslova za upotrebu objekta u smislu člana 189. Zakona i člana 11. stav 9. Pravilnika;\nda li imaoci licenci koji su registrovani kao preduzetnici mogu da potpisuju izjavu o stepenu završenosti, tehničkoj ispravnosti i upotrebljivosti objekta u smislu člana 11. stav 10. Pravilnika;\nda li imaoci licenci koji su registrovani kao preduzetnici, za potrebe postupka legalizacije objekata izgrađenih iz sredstava budžeta RS, autonomne pokrajine, odnosno jedinice lokalne samouprave i ostalog, mogu da izrađuju zapisnik o izvršenom veštačenju o tehničkoj ispravnosti i ispunjenosti uslova za upotrebu objekta u smislu člana 191. stav 1. Zakona;\nda li imaoci licenci koji su registrovani kao preduzetnici mogu da izrađuju projekat izvedenog objekta iz člana 192. Zakona i člana 14. tačka 1. Pravilnika, kao i da li mogu da verifikuju ispravnost izvršenih radova u smislu člana 17. stav 2. Pravilnika.


Akcija dobrovoljnog davalaštva krvi "Humani Božić" u Crvenom krstu | (Vesti - 14. 12. 2018) Subotica.com\nAkcija dobrovoljnog davalaštva krvi "Humani Božić" u Crvenom krstu\n14.12.2018. u 15:47h\nGradska organizacija Crvenog krsta će, u saradnji sa Službom za transfuziju krvi Opšte bolnice, sutra organizovati tradicionalnu akciju dobrovoljnog davanja krvi pod nazivom “Humani Božić”. Akcija će biti održana u prostorijama Crvenog krsta od 8 do 11 časova.\nZa dobrovoljne davaoce i članove njihovih porodica, Služba za unapređenje zdravlja i prevenciju bolesti Doma zdravlja organizovaće preventivne preglede šećera i holesterola u krvi. Kako bi od najranijeg uzrasta pripremili decu da kada odrastu postanu dobrovoljni davaoci, mališane će sa poklonima dočekati Deda Mraz.\nAkciju će kao i prethodnih godina podržati i Udruženje pčelara „Pčela“ koje će za sve učesnike obezbediti slatki doručak. Podršku organizaciji humanitarne akcije pružiće i "Vicai optika", koja će omogućiti svim zainteresovanim građanima da besplatno prekontrolišu svoj vid.\n- Akcija se tradicionalno organizuje u vreme praznika, jer se trudimo da krajem decembra prikupimo određenu količinu krvi zato što su i potrebe tada veće. Subotičani su zaista svesni koliko su ovakve akcije dobrovoljnog davalaštva krvi značajne i rado se odazivaju – rekla je zamenica sekretara Gradske organizacije Crvenog krsta, dr Lidija Segendinčev i pozvala građane da se odazovu akciji.\ndobrovoljno davanje krvi akcija davanja krvi humani božić crveni krst subotica vađenje krvi


Njihovim putevima ide se napred: Novi "poslovni uspesi" Radoičića i Veselinovića | Društvo i ekonomija | Direktno\n20. 08. 2021. 16:32 17\nNjihovim putevima ide se napred: Novi "poslovni uspesi" Radoičića i Veselinovića\nSa sve većim brojem firmi-ćerki, Inkop iz Ćuprije je svojim gazdama samo u dve poslednje godine isporučio 30 miliona evra profita. Čim je, u januaru 2020, postao deo poslovne imperije partnera bliskih SNS-u, Novi Pazar put je u godini pandemije povećao prihode za 50, a profit za čak 3.100 odsto.\nU šest decenija dugoj istoriji Novi Pazar put verovatno nije imao uspešniju godinu od prošle, tokom koje je ceo svet zapljusnula jedna od najvećih recesija u istoriji. I dok je lane bruto domaći proizvod Srbije pao za jedan odsto, poslovni prihodi firme Novi Pazar put porasli su za 50 procenata. Ovakav, s obzirom na okolnosti, na prvi pogled neočekivan rast prihoda, ipak, ima vrlo jednostavno objašnjenje.\nSamo dva meseca pre nego što će se u Srbiji registrovati prvi zvanični slučaj obolelog od kovida-19, Novi Pazar put je, u januaru 2020, dobio novog vlasnika, Inkop iz Ćuprije. Za one kojima ni taj podatak ne znači mnogo, svakako više znači informacija da su i formalno skoro već tri godine gazde Inkopa Milan Radoičić, potpredsednik Srpske liste, svojevrsnog ogranka SNS-a na severu Кosova i Zvonko Veselinović, takođe veoma blizak naprednjacima, sa udelom od po 40 odsto. Treći partner sa udelom od 20 odsto je još jedan član familije Veselinović, Zvonkov brat Žarko.\nNovi Pazar put je već u prvoj godini poslovanja, uz rast prihoda sa dve na 3,1 milijardu dinara, novim gazdama sagradio 3.100 odsto veći profit od ostvarenog u 2019, pre nego što je postao deo poslovne imperije starih ortaka koji su biznis počeli na severu Кosova, a potom ga proširili na centralnu Srbiju.\nPoznavaoci prilika zahuktalog asfaltiranja u Srbiji očekuju dinamičan rast i u narednom periodu i navode da ih ne bi nimalo iznenadilo da Novi Pazar put, kad za to dođe vreme, bude angažovan i za gradnju 1,6 milijardi evra vredne deonice auto-puta od Požege do granice sa Crnom Gorom. Tim pre što će i tu deonicu po svemu sudeći graditi kineska kompanija, sa kojom Inkop već godinama uveliko radi.\nPre pola godine, kada je predsednik Aleksandar Vučić obilazio radove na izgradnji brze saobraćajnice od Iverka do Lajkovca, iza njegovih leđa, umesto mašina kineskog Čajna Šandonga, sa kojim je država zaključila ugovor, stajali su poređani kamioni, bageri i druge mašine - Inkopa. Isto preduzeće angažovano je i za gradnju 24 kilometra duge deonice auto-puta od Ljiga do Lajkovca.\nDok su mediji godinama pisali o sumnjivim poslovima, pokrenutim, zastarelim i obustavljenim istragama protiv Radoičića i Veselinovića, Inkop se po profitu 2019. probio na 19. mesto i iza sebe ostavio čak 634 ekonomske celine u Srbiji, sastavljene od više različitih firmi, koje imaju istog gazdu. Vrtoglavi uspon, slučajno ili ne, počeo je baš u jesen 2018, kada je dotadašnja formalna vlasnica Dušica Maksimović, Zvonkova sestra, firmu poklonila braći Veselinović i Radoičiću.\n"Nove" gazde zadržale su starog direktora, Milana Miletića iz Ćuprije, jednog od donatora SNS-a za izbore 2012, što je za neke posmatrače takođe dokaz čvrstih veza sa vrhom vladajuće stranke. U međuvremenu Miletić je postao jedan od zakonskih zastupnika Doli Bela, a direktorka te firme, koju je Inkop osnovao 2015, i u čijem sastavu posluje i hotel Grej na Кopaoniku je Zvonkova supruga Ljiljana Božović. Ona je u novembru 2020, u trenutku kada je Ramid od grada Beograda za 4,1 milion evra kupio zgradu u centru prestonice u Ulici kralja Milana 54, bila vlasnik 50 odsto te firme, da bi samo dve i po nedelje kasnije svoj udeo prenela na sam Ramid i tako bar formalno "izbrisala svoje tragove" u vezi sa tom transakcijom.\nMilan Radoičić Zvonko Veselinović Inkop\nVučić promoviše firmu svojih pajtosa Veselinovića i Radoičića\n08. 11. 2021. 25\nU "Pandorinim papirima" tajni račun advokata Siniše Malog i režimskih tabloida\n11. 10. 2021. 14\n"Vučić priznao da se čuje sa Zvonkom Veselinovićem"\n02. 10. 2021. 7\n"Skromni" brat iz senke: Za šta sve Andrej nije kriv\n02. 10. 2021. 14


Tanjug 18. aprila 2019. 22:44\nSKOPLJE – Samo nekoliko dana pred predsedničke izbore u Severnoj Makedoniji, danas su na ruskoj društvenoj mreži „VKontakte“ objavljeni prisluškivani telefonski razgovori bivših i sadašnjih severnomakedonskih zvaničnika, analitičara i predstavnika javnih preduzeća te zemlje, javljaju makedonski mediji.\nZa sada nije poznato u kom periodu su se vodili razgovori, koje je na ruskoj mreži objavio korisnik pod imenom „Ilija Gromovnik“.\nReč je o četiri telefonska poziva koji su naslovljeni sa: „Koordinacija Olivera i Gordane pred medijima“, „Kočo i Saša opljačkali ELEM“, „Frčko i Albert Musliu lažiraju lustraciju“ i „BC i Damjan Mančevski s grčkom firmom“.\nInače, u Makedoniji se u nedelju održavaju predsednički izbori.\nPrema poslednjem istraživanju javnog mnjenja, kandidat vladajuće koalicije Socijaldemokratskog saveza i DUI Stevo Pendarovski (27,2 odsto) u blagoj je prednosti sa 27,2 odsto glasova u odnosu na kandidata opozicionog VMRO-DPMNE Gordanu Siljanovsku-Davkovu, koja ima 23,5 procenata podrške.


Softverski sektor beleži stopu rasta broja zaposlenih od 22,8 odsto godišnje\nSoftverski sektor beleži stopu rasta broja zaposlenih od 22,8 odsto godišnje – Personal magazin\nProgramerski sektor beleži stopu rasta broja zaposlenih od 22,8 odsto godišnje, rečeno je na okruglom stolu održanom u PKS na temu „Kako podsticati proizvodnju i izvoz softvera i informatičkih usluga“…\nProgramerski sektor beleži stopu rasta broja zaposlenih od 22,8 odsto godišnje, rečeno je na okruglom stolu održanom u PKS na temu „Kako podsticati proizvodnju i izvoz softvera i informatičkih usluga“\nUdruženje informatičke delatnosti Privredne komore Srbije i Društvo za Informatiku Srbije organizovali su okrugli sto „Kako podsticati proizvodnju i izvoz softvera i informatičkih usluga“ jer je godišnji izvoz softvera i softverskih usluga iz Srbije 24 miliona evra, rekao je sekretar Udruženja Miloš Kosanić. Nikola Marković, predsednik Društva za informatiku Srbije, rekao je da učesnici okruglog stola nastoje da formulišu šta to treba uraditi da bi se stvorio povoljniji ambijent za razvoj ovog sektora i time poveća izvoz iz Srbije.\nJasna Matić, specijalna savetnica u Ministarstvu finansija i privrede, podsetila je da su u prethodnuih nekoliko meseci usvojene promene zakona, kojima se podstiču inovacije, informatičke tehnologije, i u krajnjem ishodu, ekonomija znanja. Za razliku od većine analitičara koji smatraju da Srbija treba da se orijentiše na poljoprivredu, Jasna Matić smatra da je razvoj novih tehnologija prosperitetniji za Srbiju, izmedju ostalog i zato što je u toj oblasti na svetskom tržištu potražnja veća od ponude, te da su firme iz te oblasti u Srbiji iskazivale profit i povećavale broj zaposenih uprkos krizi. Treba da podržavamo ono što ima budućnost, da firmama iz ovog sektora pomognemo da porastu i da nastupaju na globalnom tržištu, zaključila je Jasna Matić, dodajući da država treba da poveća upisne kvote na fakultetima koji školuju inženjere informatičke orijentacije.\nMilovan Matijević iz firme Mineko kompjuters izneo je stanje u programerskom sektoru u Srbiji, gde je prošle godine radilo 554 privredna društva sa oko 6000 zaposlenih i ostvrilo oko 200 miliona evra prihoda, od čega je 164 miliona evra dodata vrednost, što znači da je za godinu dna ostvrena prosečna dodata vrednost od 28 000 evra po zaposlenom. Medjutim, ovi rezultati su nastali spontano, a poruka državi je: samo nemojte da odmažete, pomoć nije potrebna. Matijević je izneo i podtke koji ukazuju da 10 vodećih programerskih firmi, što čini dva odsto ukupnog broja, zapošljava 20 odsto radne snage i 30 odsto prihoda, što dokazuje da je produktivnost firmi sa većim brojem zaposlenih veća. Koliko je ovaj sektor dinamičan govore i podaci Narodne banke Srbije, po kojima je izvoz računarskih i informatičkih usluga iz Srbije 2007. godine iznosio 62 miliona evra, 2011. čak 166 miliona, a ove godine projekcija je da će biti 185 miliona evra. Ceo programerski sektor beleži stalni rast i stopu rasta broja zaposlenih od 22,8 odsto godišnje. Malim firmama, kojih ima 294 sa nešto više od 1200 zaposlenih i ostvaruju oko 35 odsto prihoda, treba da se pomogne jer tu može da se ostvari najveći rast, zaključio je Milivojević.\nVladan Atanasijević predstavio je razvojni put kompanije Aseko, koju je pokrenuo u Kragujevcu pre 11 godina, kao malu autsorsing firmu sa troje zaposlenih. Autsorsing poslovi u informatičkoj delatnosti rade se na sličan način na koji se rade lon poslovi u tekstilnoj industriji, bez kontakta sa krajnjim korisnikom i sa profitom zasnovanim na kvlitetnoj a jeftinoj radnoj snazi. Posle nekoliko godina Aseko je imao 70 zaposlenih i izvozio u nemačku, Ameriku, Irsku. Od 2009. godine Aseko je kompanija koja je kotirana na Varšavskoj berzi, a Evropska banka za obnovu i razvoj je jedan od akcionara. Deo kompanije, Aseko za Jugoistočnu Evropu ostvaruje 112 miliona evra prihoda, ima 1300 zaposlenih, a u razvojnom sektoru radi 450 zaposlenih. Aseko Jugoistočna Evropa proizvodi pretežno softver za banakski sektor i finansisjke institucije, a planira da u narednih pet godina ostvari 30 miliona evra izvoza. Da bi kompanija prešla sa autsorsing poslova na proizvode više dodate vrednosti, moralo je da se radi na certifikaciji za globalne kanale prodaje. Stepen prerade se povećao, imamo kontakt sa krajnjim kupcem i ponosan sam jer pravimo krajnji proizvod, zaključio je Atanasijević.\nFirma IIB, koja radi više od dve decenije, bavi se ERP oblašću, što je po rečima vlasnika Miloša Bošnjaka, nešto kao teška industrija u informatičkoj oblasti, a tu se najjače osećaju sve tendencije u privredi.Bošnjak je ukazao na pojavu da propisi ne važe podjednako za sve i na povlašćen položaj stranih firmi na srpskom tržištu. I u oblasti informatičkih tehnologija možemo da smanjimo uvoz, a do sada smo često bespotrebno uvozili, rekao je Bošnjak.\nMilan Šolaja, predstvnik Vojvodjanskiog ICT klastera, istakao je važnost države u vezi sa obrazovanjem odgovarajućih kadrova, ali je naglasio da je klaster sam pokrenuo potrebne edukativne programe. Gordana Daniklović Grković iz Poslovno-tehničkog inkubatora Beograd, rekla je da je taj inkubator osnovan pre pet godina na Tehničkom fakultetu u Beogradu sa ciljem da se pomogne mladima da započnu biznis. Do sada je pomogao 33 kompanije, a u njemu trenutno posluje 11 kompanija. Zanimljivo je da u ovom klasteru ima 15 povrtnika iz inostranstva, a povratničke firme su izvozno orijentisane, izvoze 70 odsto proizvoda, rekla je Gordana Danilović Grković. Ona je naglasila važnost inkubatora koji u prve tri godine poslovanja pomažu osnivanje i razvoj kompanija, što je naročito potrebno inovacionim firmama, kod kojih je rizik najveći. Mnoge inkubatore koji već postoje u Srbiji treba preusmeriti na IT tehnologije, rekla jeDanilović Grković.\nMišljenja i predlozi sa ovog okruglog stola biće prosledjeni nadležnima, rekao je Miloš Kosanić, sekretar Udruženja informatičke delatnosti Privredne komore Srbije.\nSoftverski sektor beleži stopu rasta broja zaposlenih od 22,8 odsto godišnje was last modified: December 25th, 2012 by Redakcija\nLG na CES-u predstavlja dva nova Google televizora\nMicrosoft razvojni centar u Srbiji najpoželjniji IT...\nDejan R. Popovic, dipl. inz. Jan 2, 2013 at 9:30\n“Jasna Matić, specijalna savetnica u Ministarstvu finansija i privrede, podsetila je da su u prethodnuih nekoliko meseci usvojene promene zakona, kojima se podstiču inovacije, informatičke tehnologije, i u krajnjem ishodu, ekonomija znanja. Za razliku od većine analitičara koji smatraju da Srbija treba da se orijentiše na poljoprivredu, Jasna Matić smatra da je razvoj novih tehnologija prosperitetniji za Srbiju, izmedju ostalog i zato što je u toj oblasti na svetskom tržištu potražnja veća od ponude, te da su firme iz te oblasti u Srbiji iskazivale profit i povećavale broj zaposenih uprkos krizi. Treba da podržavamo ono što ima budućnost, da firmama iz ovog sektora pomognemo da porastu i da nastupaju na globalnom tržištu, zaključila je Jasna Matić, dodajući da država treba da poveća upisne kvote na fakultetima koji školuju inženjere informatičke orijentacije”, – glasi drugi pasus ovog teksta.\nKoje su to promene zakona usvojene u prethodnuih nekoliko meseci, kojima se podstiču inovacije, informacione (a ne informaticke) tehnologije, i u krajnjem ishodu, ekonomija znanja? Neverovatno: “Jasna Matić smatra da je razvoj novih tehnologija prosperitetniji za Srbiju, izmedju ostalog i zato što je u toj oblasti na svetskom tržištu potražnja veća od ponude”, tvrdi ona bez ikakvog konretnog (“opipljivog”) dokaza i podatka.\nOva zena, Jasna Matic, bivsa ministarka i drzavna sekretarka, a sada specijalna savetnica, bas je neunistiva, i pored (mnogo)brojnih neuspeha u radu.\nProsle godine, napisao sam na temu “Bezobrazluk” sledece: “Umesto da na danasnji dan (4.4.2012) svecano pusti u rad digitalnu TV mrezu Srbije, ili da javnosti objasni zasto do danasnjeg dana nije ostvaren planirani prelaz na digitalnu TV, ili da bar RTV pretplatnike informise o inicijalnim rezultatima testiranja emitovanja digitalnog TV signala u Inicijalnoj mrezi, – drzavna sekretarka za Digitalnu agendu Jasna Matić predsedava osnivačkom sastanku Nacionalne Brodbend komisije (http://www.srbija.gov.rs/vesti/vest.php?id=170087).”\nA pre skoro dve godine obezbedila je i omogucila nestrucno pripremanje i brzo(pleto) donosenje Zakona o elektronskim komunikacijama, umesto popravke Zakona o telekomunikacijama.\nItd. i tsl. “uspesi” ove nesalomive zene mogu se pripisati njenom liku i delu. Uveen sam da je u sledecem “krugu” ocekuje svetla buducnost i nove pobede.


S-System implantata, ugradnja zuba, implanti :: IHDEDENTAL SERBIA\nS-SYSTEM (Allfit S – SSO, STO, STV)\nSistem implantata Allfit S (SSO, STO, STV) je jednofazni sistem za zubnu implantaciju. Svi implanti se sastoje od čistog titanijuma (04.8, 4.1mm) ili legure titana visoke otpornosti (0 3.3mm, STO) Ti6AI$V ELI, dvostruko peskirani na enosalnom delu pri visokim temperaturama u procesu.\nS-System je u potpunosti kompatibilan sa Straumann sistemom implantata.\nSekvence bušenja za ovaj sistem možete pronaći u našoj sistemskoj aplikaciji.\nZa više informacija i detaljnu specifikaciju pogledajte katalog: DOWNLOAD PDF\nDRUGE VRSTE IMPLANTATA U NAŠOJ PONUDI\nJednofazni sistem, sa apikalnim navojem za kompresiju i ravnim, fleksibilnim ili nagnutim čvrstim abutmentom. Ovaj sistem je jednostavan za ugradnju i većini slučajeva pogodan za krune, mostove i konekcije šipkama.\nJednofazni sistem za zubnu implantaciju. Predstavlja idealan implantacioni sistem za odmah opterećeni, kortički podržan restorativni dizajn.\nDvofazni sistem za zubnu implantaciju. Površina heksakonskog sistema implantata je peskirana i tretirana kiselinom pri visokim temperaturama u procesu, a zatim osmoaktivno pakovana.


Razvoj demokratije i podrška lokalnim zajednicama - Bebe u modi\nImajući u vidu višedeceijski problem drastičnog smanjenja broja stanovnika i pada nataliteta u Srbiji, Fondacija Ana i Vlade Divac je uz finansijsku podršku individualnog donatora, Vladimira Ivanovića iz SAD, pokrenula projekat "Bebe u modi".\nPrva opština u kojoj se sprovodipilot projekat je Vladičin Han. U 2016. godini, nakon dvogodišnjeg ciklusa, u oktobru je započet novi dvogodišnji ciklus podrške porodicama koje su odabrane na javnom konkursu i po unapred utvrđenim kriterijumima. Ukupno 36 porodica je do sada dobilo redovnu mesečnu finansijsku podršku, kao i redovnu pomoć medicinske sestre, a trenutno ovu pomoć (od oktobra 2016.) dobija 12 porodica.\n„Odlučio sam da ovim putem pokušam da pomognem u povezivanju ljudi, kako bismo prevazišli razlike među nama i pomogli izgradnju ravnopravnijeg društva za našu decu“, rekao nam je doktor Vladimir Ivanović, obrazlažući razloge za svoju podršku ovom projektu.\nSrbija se decenijama unazad suočava sa drastičnim smanjenjem broja stanovnika. Od ukupno 165 opština, negativan prirodni priraštaj ima njih 158. Najteža situacija je na tradicionalno siromašnom jugu države, koji poslednjih godina prednjači na ovoj negativnoj skali.\nSnažna medijska kampanja i okrugli stolovi koji su organizivani na temu nataliteta tokom 2013. i 2014. godine, imali su za cilj da ukažu na značaj saradnje na lokalnom nivou i mogućnostima lokalne samouprave, biznis sektora i institucija koje učestvuju u rešavanju ovog problema. Cilj je da ovaj projekat nastavi da se sprovodi i u drugim opštinama u Srbiji.\nFondacija je u toku 2017. godine sa nadlaženim institucijama pokrenula niz aktivnosti u cilju unapređenja populacione politike u Srbiji.\nNajveći porast jeste kod drugorođene dece, gde je u prošloj godini rođeno čak 25 dece više nego u 2015. godini. Ipak, značajno je opao broj trećerođene dece, što je uslovilo mali porast ukupnog broja dece u 2016. godini, ali je u odnosu na 2014. rođeno dvadesetoro dece više u 2016.godini.\nOd 2014. godine do 2016. godine, sprovedena su dva konkursa na kojima su izabrane porodice koje su dobile drugo i/ili treće dete u drugoj polovini 2014 i 2015. godine. Ukupno 36 porodica je do sada dobilo redovnu mesečnu finansijsku podršku, kao i redovnu pomoć medicinske sestre. Porodice su dobile novčana sredstva u iznosu od 5.700 dinara mesečno u trajanju od 24 meseca i podršku medicinske sestre koja obilazi porodice i pruža im neophodne savete i pomoć za odgajanje i negu dece. Broj rođenih beba u Vladičinom Hanu u poslednje tri godine je u porastu (128:151).\nporodica dobija mesečnu finansijsku podršku i pomoć medicinske sestre


VLADA RS: Utvrđen Prijedlog zakona o izmjenama i dopunama Zakona o sudovima Republike Srpske, donijeta Odluka o vanrednom usklađivanju opšteg boda i penzija\nVlada Republike Srpske donijela je 5. oktobra 2017. godine, na 146. redovnoj sjednici, održanoj u Banjaluci, Odluku o vanrednom usklađivanju opšteg boda i penzija.\nPrema ovoj odluci opšti bod se vanredno usklađuje počev od 01. oktobra 2017. godine, tako da se povećava za 3 %.\nPenzije ostvarene do 30. septembra 2017. godine, vanredno se usklađuju počev od 01. oktobra 2017. godine, tako da se povećavaju za 3 %.\nOsnovni razlog za donošenje ove Odluke je poboljšanje materijalnog položaja korisnika prava iz penzijskog i invalidskog osiguranja. Ovom Odlukom se realizuje Zaključak Narodne skupštine Republike Srpske u vezi sa Informacijom o stanju u oblasti penzijskog i invalidskog osiguranja u Republici Srpskoj za 2015. godinu.\nVlada Republike Srpske prihvatila je Informaciju o isplati sredstava iz Budžeta Republike Srpske za sufinansiranje prava iz socijalne zaštite.\nIsplata sredstava iz Budžeta Republike Srpske za sufinansiranje prava iz socijalne zaštite obezbijediće se najkasnije do 20. u mjesecu za prethodni mjesec.\nZa realizaciju ovog zaključka zadužuje se Ministarstvo finansija i Ministarstvo zdravlja i socijalne zaštite.\nVlada Republike Srpske utvrdila je Prijedlog Zakona o izmjenama i dopunama Zakona o sudovima Republike Srpske.\nPrijedlogom zakona o izmjenama i dopunama sudovima RS, između ostalog, se osnivaju Okružni sud i Okružni privredni sud u Zvorniku, definiše se njihova mjesna nadležnost, kao i uslovi za početak rada navedenih sudova, kada se za to steknu materijalne i druge pretpostavke.\nPredmetnim zakonom uređuje se i mjesna nadležnost između Okružnog suda u Bijeljini i Okružnog suda u Zvorniku, kao i Okružnog privrednog suda u Bijeljini i Okružnog privrednog suda u Zvorniku, a koja je vezana za početak rada Okružnog suda u Zvorniku i Okružnog privrednog suda u Zvorniku.\nOvim zakonskim rješenjem definisana je i nadležnost okružnih sudova kada je riječ o odlučivanju prema žalbi u prekršajnim predmetima.\nS tim u vezi je propisano da prema žalbi na odluku vijeća okružnog suda, u prekršajnim predmetima, odlučuje drugo vijeće istog okružnog suda.\nTakođe, propisano je i da pravno shvatanje usvojeno na sjednici odjeljenja Vrhovnog suda obavezuje sva vijeća u sastavu odjeljenja, stoga je predviđeno da se u okviru Vrhovnog suda osniva Odjeljenje sudske prakse.\nVlada Republike Srpske prihvatila je Informaciju u vezi sa prenosom prava svojine na pokretnoj imovini ranijeg privrednog društva Industrija konfekcije "Novoteks" a.d. Trebinje, sa Republike Srpske, Ministarstva industrije, energetike i rudarstva na Grad Trebinje.\nVlada Srpske je donijela i Odluku kojom se prenosi pravo svojine na pokretnoj imovini ranijeg privrednog društva Industrija konfekcije "Novoteks" a.d. Trebinje, ukupne vrijednosti 782.972,02 KM sa Republike Srpske, Ministarstva industrije, energetike i rudarstva na Grad Trebinje.\nPravo svojine se prenosi bez naknade, a u svrhu pokretanja privrednih aktivnosti koji će doprinijeti zapošljavanju i razvoju Grada Trebinja.\nVlada Republike Srpske usvojila je Izvještaj o realizaciji projekta Male olimpijske igre Republike Srpske za školsku 2016/2017. godinu.\nPrvi ciklus Malih olimpijskih igara Republike Srpske realizovovan je školske 2002/2003. godine, a od tada u ovim igrama učestvovalo je oko 90.000 učenika.\nMale olimpijske igre Republike Srpske predstavljaju faktor koji utiče na poboljšanje i unapređenje sportske kulture, pružaju izvanredne mogućnosti da se učenici osnovnih i srednjih škola opredjeljuju prema svojim sklonostima i sposobnostima za određeni sport.\nTakmičenja se sprovode u šest sportova: mali fudbal, košarka, odbojka, rukomet, atletika i sportska gimnastika, a sistem takmičenja se sastoji od četiri nivoa: školska, opštinska, regionalna takmičenja i republičko finale, i to za učenike i učenice podjednako.\nIzvor: Vebsajt Vlade RS, 05.10.2017.


Srem sport: Šest medalja za Kik boks klub "Ru-09"\nSrem sport: Šest medalja za Kik boks klub „Ru-09“\nTakmičari Kik boks klub „Ru-09“ osvojili su tri zlatne i tri srebrne medalje na Prvenstvu Srbije, u disciplini lou kik i Trofeju Beograda, u disciplini lou kik lajt. Oba takmičenja održana su proteklog vikenda u Beogradu, a rumski klub je nastupio sa osam takmičara.\nMilana Mihajlović je nova prvakinja Srbije,u konkurenciji juniorki do 48kg. Mladen Čestić je u konkurenciji seniora A klase poražen u finalu, u odličnom meču, od Aleksandra Konovalova, svetskog i evropskog šampiona, pa je tako osvojio srebrnu medalju. Dragan Delić je u konkurenciji kadeta do 54kg nakon pobede nokautom u polufinalu, poražen u finalu u poslednjim sekundama meča rezultatom 2:1. U finalu je zaustavljena i kadetkinja Anja Lanc.\nSestre Jovana i Nikolina Kasap, rumske predstavnice na Trofeju Beograda su osvojile zlatne medalje u konkurenciji juniorki do 65kg i do 70kg.\nBez medalja na Prvenstvu Srbije ovog puta su ostali Petar Jovanov, koji je zaustavljen u četvrtfinalu i Miloš Vuković koji je poražen u osmini finala.\nPrevious articleDrastična promena popularne glumice – „Godina zdravlja“ je pomogla da izgleda nikad bolje\nNext articleZbog nepromišljene izjave Marije Karan interent izgoreo (VIDEO)


Bor: Bruka oko titlovanja na vlaški - MEDIJA CENTAR BOR );\nRegionalna televizija Bor prva će u Srbiji titlovati emisije na jeziku Vlaha čije je pismo usvojeno januara ove godine. Iz najjače vlaške stranke poručuju, međutim da je, ceo projekat borske TV – bruka, piše Beta.\nTe emisije su serija u okviru projekta „50 godina tradicije“ koji je finansiralo Ministarstvo kulture.\nŠef projekta u TV Bor Miodrag Kokelić kazao je da će se promovisati novo vlaško pismo od 35 slova koje je u janaru prihvatio Nacionalni savet vlaške nacionalne manjine, a seriju sa titlovima nazvao je „istorijskim činom za Vlahe“.\nS tim se, međutim, ne slaže najjača partija Vlaha, Vlaška demokratska stranka Srbije čiji predsednik Predrag Balašević novu azbuku i titlove naziva brukom.\nOn je kritikovao i način prezentacije emisije „Vesti“ na vlaškom na borskoj televiziji i zatražio odgovornost glavnog i odgovornog urednika Miloljuba Miloševića i direktora javnog preduzeća „Štampa radio i film“ Vladana Novovića.\n„Način na koji se na televiziji Bor prezentuje vlaški jezik je bruka. Polovina fonda reči u tim informativnim emisijama su na našem maternjem jeziku, a pola na srpskom. To je mešavina koja ni na šta ne liči“, smatra on.\n„Takvu emisiju je bolje ne emitovati, jer se ruži naš jezik koji je ionako u teškoj situaciji zbog nemogućnosti da se uči u školi“, smatra predsednik VDSS, opozicione partije u lokalnom parlamentu.\nPrevodilac emisija na borskoj televiziji Aleksandar Ilić, napominje da novousvojena azbuka ima 35 glasova koji su i ranije bili korišćeni u vlaškom jeziku, a da su sada samo dobili svoje foneme.\nOn smatra da su Vlasi na ovaj način dobili stepen više od onog što su imali do sada.